title: Barbora Štefková

text: Vuonna 2016 Štefková nousi maailmanlistalla yli 100 sijaa sijalle 154, ja voitti uransa ensimmäisen top 50 -pelaajan Annika Beckin Quebecissä, ensimmäisessä WTA-pääsarjaottelussaan. Maaliskuussa 2017 Štefkován molempiin ranteisiin iski kipu, jota ei voitu diagnosoida. Hän oli sivussa kahdeksan kuukautta, ja palasi kentille marraskuussa 2017. Štefková pääsi suojatun rankingin turvin mukaan vuoden 2018 Wimbledonin pääsarjaan, vaikka oli maailmanlistalla vasta sijalla 715. Hän eteni sieltä mukaan pääsarjaan.


title: Eugène Pottier

text: Eugène Pottier (4. lokakuuta 1816 Pariisi – 6. marraskuuta 1887 Pariisi) oli ranskalainen vallankumouksellinen sosialisti ja runoilija, joka tunnetaan parhaiten työväenlaulu ”Kansainvälisen” ("L'Internationale") sanoittajana.


title: Eugène Pottier

text: Työläistaustainen Pottier kirjoitti ja julkaisi ensimmäiset runonsa teini-ikäisenä vuoden 1830 heinäkuun vallankumouksen aikana. Hänen ensimmäinen runokokoelmansa "La Jeune Muse" sai Pierre-Jean de Bérangerilta myönteisen arvostelun. Pottier kannatti nuoruudessaan ensin vallankumouksellista babeuvismia, sittemmin Charles Fourierin utopistista sosialismia. Hän kannatti vuoden 1848 helmikuun vallankumousta, vastusti Ranskan toista keisarikuntaa ja liittyi ensimmäiseen internationaaliin. Vuoden 1871 Pariisin kommuunin aikana Pottier kuului useisiin kommuunin alaisiin komiteoihin ja kansalliskaartin keskuskomiteaan sekä osallistui katutaisteluihin. Kommuunin kukistuttua hän piileskeli jonkin aikaa maan alla Pariisissa, ja tuolloin, heinäkuussa 1871, hän kirjoitti sanat sosialistiseen taistelulauluun ”Kansainväliseen”. Pian hän pakeni Englannin kautta Yhdysvaltoihin. Ranskassa hänet tuomittiin poissaolevana kuolemaan toiminnastaan kommuunissa. Tuomio kumottiin myöhemmin yleisellä armahduksella.


title: Eugène Pottier

text: Pottier julkaisi Yhdysvalloissa kolme poliittista runoelmaa työväenliikkeestä ja Pariisin kommuunista. Hän palasi Ranskaan vuonna 1880 ja liittyi työväenpuolueen jäseneksi. Laulaja Gustave Nadaudin taloudellisella tuella hän julkaisi vuonna 1884 poliittisen laulukokoelman "Quel est le fou", joka toi hänelle laajempaa mainetta. Pottier kuoli 71-vuotiaana vuonna 1887. Vain hieman ennen hänen kuolemaansa ilmestyi toinen laulukokoelma, joka sisälsi hänen tunnetuimmat ja parhaat tekstinsä. Seuraavana vuonna belgialainen työläismuusikko Pierre Degeyter sävelsi ”Kansainvälisen” lauluksi, minkä jälkeen se kohosi vähitellen tunnetuksi ja päätyi lopulta koko kansainvälisen sosialistisen liikkeen tunnuslauluksi.


title: Eugène Pottier

text: Pottier on haudattu Pariisin Père-Lachaisen hautausmaalle.


title: Rengasmatoliskot

text: Rengasmatoliskot ("Blanus") on matoliskosuku, jota tavataan Välimeren ympäristöstä Euroopassa, Lähi-idässä ja Pohjois-Afrikassa. Sukuun kuuluuvat ainoat Euroopassa elävät matoliskot. Rengasmatoliskoilla on luodinmuotoinen pää ja mitättömät silmät. Ne viihtyvät hiekkaisessa tai humuspitoisessa maaperässä. Rengasmatoliskot viettävät suurimman osan ajastaan maan alla, paikantaen usein muurahais- ja termiittikekoja. Ne kaivavat pesistä tai niiden ympäriltä ravinnokseen aikuisia hyönteisiä, toukkia ja munia. Rengasmatoliskot munivat kerralla vain yhdestä kolmeen munaa. Suku luettiin aiemmin heimoon Amphisbaenidae, mutta se on sittemmin siirretty omaan heimoonsa Blanidae. Fylogeneettiset tutkimukset ovat osoittaneet, että rengasmatoliskot ovat läheisintä sukua kuubalaisen "Cadea"-suvun matoliskoille. Euroopasta on löydetty useita fossiileja, jotka kuuluvat joko sukuun "Blanus" tai heimoon Blanidae.


title: Rengasmatoliskot

text: Sukuun kuuluu seitsemän elossa olevaa lajia:


title: FC Ararat-Armenia Jerevan

text: Football Club Ararat-Moskva Jerevan on jalkapalloseura Jerevanin kaupungista. Seura pelaa kaudella 2018–2019 Armenian jalkapalloliigassa, joka on maan korkein sarjataso. Seura on perustettu vuonna 2017.


title: Artsakh FC

text: Artsakh Football Club on jalkapalloseura Jerevanin kaupungista. Seura pelaa kaudella 2018–2019 Armenian jalkapalloliigassa, joka on maan korkein sarjataso. Seura on perustettu vuonna 2017.


title: Stéfanos Tsitsipás

text: Stéfanos Tsitsipás (, s. 12. elokuuta 1998 Ateena) on kreikkalainen tennispelaaja. Hän on ollut parhaimmillaan kaksinpelissä ATP-listan sijalla 12.


title: Stéfanos Tsitsipás

text: Tsitsipás saavutti junioreiden maailmanlistan ykkössijan toukokuussa 2016. Hän voitti samana vuonna Wimbledonin poikien nelinpeliturnauksen Kenneth Raisman kanssa.


title: Stéfanos Tsitsipás

text: Huhtikuussa 2018 Tsitsipás ylsi ensimmäisenä kreikkalaisena ATP-turnauksen loppuotteluun sitten Nikólaos Kalogerópouloksen vuonna 1973. Tsitsipás hävisi Barcelonassa pelatun turnauksen loppuottelussa Rafael Nadalille. Ensimmäisen turnausvoittonsa Tsitsipás saavutti Tukholmassa 2018.


title: Erebuni SC

text: Erebuni Sport Club on jalkapalloseura Jerevanin kaupungista. Seura pelaa kaudella 2018–2019 Armenian jalkapalloliigassa, joka on maan korkein sarjataso. Seura on perustettu vuonna 2007, mutta pääsarjassa se debytoi kaudella 2016–2017.


title: Janne (palkinto)

text: Janne oli Suomen Ääni- ja kuvatallennetuottajien (myöhemmin Musiikkituottajat - IFPI Finland) jakama klasissen musiikin palkinto, jota jaettiin vuosina 1992−1994 ja 1997−2002. Vuonna 2006 palkinto korvattiin Emma-gaalassa Vuoden klassisen musiikin Emma-palkinnolla. Palkintojensaajat valitsi järjestön kutsuma klassisen musiikin asiantuntijaraati.


title: Janne (palkinto)

text: Palkintokilpailussa oli kahdesta kolmeen kategoriaa, jotka vaihtuivat lähes joka vuosi. Vuosien saatossa jaetut palkinnot olivat kuoromusiikki, lalumusiikki, oopperamusiikki, orkesterimusiikki, soolomusiikki, vanha musiikki, soolo- ja kamarimusiikki, soitin- ja kamarimusiikki, orkesteri- ja konserttimusiikki sekä vokaali- ja kuoromusiikki. Eniten jaettiin orkesterimusiikin Janneja, joita jaettiin 7.


title: Janne (palkinto)

text: Eniten Janneja voittanut on sellisti Anssi Karttunen, joka voitti kolme Jannea.


title: TVS Motor Company

text: TVS Motor Company on intialainen autoteollisuusyritys, joka valmistaa moottoripyöriä, skoottereita, mopoja ja kolmipyöräisiä moottoripyöriä sekä näiden osia ja tarvikkeita.


title: TVS Motor Company

text: Chennaissa kotipaikkaansa pitävän TVS Motor Companyn osake noteerataan Intian molemmissa pääpörsseissä (BSE ja NSE). TVS Motorin palveluksessa on noin 12 500 työntekijää. Maaliskuussa 2018 päättyneen tilivuoden liikevaihto oli noin 1,9 miljardia euroa.


title: TVS Motor Company

text: Yhtiö on emoyhtiönsä välityksellä osa laajempaa intialaista TVS Group -yritysryhmää. TVS Group on yli 90 yhtiöstä koostuva, liikevaihdoltaan noin 6,5 miljardin Yhdysvaltain dollarin ja 39 000 työntekijän autoteollisuuskonserni.


title: TVS Motor Company

text: TVS Motor Companyllä on kolme valmistavaa tuotantolaitosta Intiassa (Hosur, Tamil Nadu; Mysore, Karnataka; ja Nalagarh, Himachal Pradesh) ja yksi Indonesian Karawangissa. Hosurin tehtaalla yhtiö valmistaa myös yhteistyössä BMW:n kanssa suunniteltua BMW G310R -moottoripyörää.


title: Green Care Finland

text: Green Care Finland ry on valtakunnallinen yhdistys, joka kotipaikka on Seinäjoen kaupunki. Yhdistyksen tarkoituksena on lisätä Green Care -toiminnan tunnettuutta, parantaa alan yleisiä toimintaedellytyksiä sekä, edistää ja kehittää alaan liittyvää tutkimus- ja kehittämistoimintaa. Yhdytyksellä on kaksi alueyhdistystä Green Care Lapland ja Green Care Itä-Suomi.


title: Green Care Finland

text: Yhdistys jakaa uutisia netissä joissa käsitellään luonnon hyvinvointi vaikutuksia, listaa green care -aiheisia tapahtumia, pitää listaa green care -palveluita tuotavista yrityksistä ja listaa green care -materiaalista ja julkaisuista.


title: Green Care Finland

text: Yhdityksen alainen Green Care -laatulautakunta myötää LuontoVoima- ja LuontoHoiva -merkkejä. Merkki on voimassa kolme vuotta ja merkki on palvelukohtainen. LuontoHoiva merkkejä on myönnetty 9 eri yritykselle ja LuontoVoima merkkejä on myönnetty 3 eri yritykselle.


title: Green Care

text: Green Care on sateenvarjotermi usealle eri termille, jossa on luontoon ja maaseutuympäristöön liittyvää ammatillista toimintaa ja tavoiteelista, jolla edistetään ihmisten hyvinvointia ja elämälaatua.


title: Green Care

text: Iso-Britannia ja Ruotsissa on etupäässä keskittynyt sosiaaliseen ja terapeuttiseen puutarhanhoitoon ja puutarhaterapiaan. Suomessa, Norjassa ja osin Saksassa ja Itävallassa eläinavusteiset palvelut ovat yleisimpiä. Alankomaissa, Belgiassa Tanskassa hoivamaatalous ovat yleisiä.


title: Green Care

text: Green Care toiminta suomessa on varsin nuori toimiala. Mistä kertoo se että ala paljon tutkimus ja hanke toimittaa jolla pyritään kehittään ja luomaa Suomen olosuhteissa toimintamalleja. Green Care palvelut voidaan jakaa suomessa kahteen luokaan Luontohoiva palvelut ja Luontovoima palveluihin.


title: Green Care

text: Luontohoiva palvelut ovat sektorin järjestämisvastuu sosiaali- ja terveysalan palveluita luonto hoivaa palvelun tavoitteena on saada asiakasta etenemään hoito tai kuntoutussuunnitelmassa ja niiden palveluntuottajalta vaaditaan sosiaali- ja terveysalan tutkintoa tai yhteistyötä kyseisen tukinon omaavan kanssa. Toiminnassa myös noudatetaan Sosiaali- ja terveysalan lakeja ja säädöksiä. Maksajana on useimmiten julkinen organisaatio ainakin osittain.


title: Green Care

text: Luontovoima on tavoitteellista virkistys hyvinvointi pedagogisia palveluita joita tuotetaan luonnossa. Siihen kuuluu virkistys ja hyvinvointipalvelut, sekä harrastus - , kasvatus- ja opetuspalvelut sekä luontomatkailupalvelut. Tavoitteena virkistäytyä luonnossa. sääntely ei eroa muista vapaa-ajan palveluista paitsi kasvatuspalvelut. Näissä asiakas yleensä maksaa itse toimintansa ja tuottaja toimii yksityiset palveluntuottajat.


title: Lori FC

text: Lori Football Club on jalkapalloseura Vanadzorin kaupungista. Seura pelaa kaudella 2018–2019 Armenian jalkapalloliigassa, joka on maan korkein sarjataso. Seura on alun perin perustettu vuonna 1936, mutta perustettiin uudelleen vuonna 2017.


title: Armenian 1. divisioona

text: Armenian 1. divisioona on Armenian miesten jalkapalloilun toiseksi korkein sarjataso. Kaudella 2018–2019 sarjassa pelaa 11 joukkuetta, joista suurin osa on pääsarjan Armenian jalkapalloliigan joukkueiden reservijoukkueita. Kauden päätteeksi sarjassa parhaiten sijoittunut nousee pääsarjaan.


title: Venäjän–Turkin sota (1828–1829)

text: Venäjän–Turkin sota oli sota Osmanien valtakunnan ja Venäjän keisarikunnan välillä vuosina 1828–1829. Sota syttyi epäsuorasti Kreikan vapaussodasta ja Navarinon lahden taistelusta. Venäjä ei pyrkinyt kokonaisvaltaiseen voittoon osmaneista muiden suurvaltojen, kuten Ranskan ja brittienmuodostaman uhan takia. Heidän uhatessaan kuitenkin Istanbulia Adrianopolin piirityksellä Mahmud II suostui lopulta pyytämään rauhaa Venäjän Nikolai I:ltä. Adrianopolin rauha vuonna 1829 palautti osmaneille heidän alueensa Balkanilta, mutta alueet Etelä-Kaukasiassa menetettiin venäläisille.


title: Venäjän–Turkin sota (1828–1829)

text: Kreikka oli kapinoinut Osmanien valtakuntaa vastaan 1800-luvun alussa. Euroopassa kapina herätti huomiota osmanisulttaani Mahmud II:n kapinaa kukistamaan lähettämän Egyptin varakuningas Mehmet Alin vuoksi, sillä tämän johtamat joukot toteuttivat verilöylyn Ateenassa vuonna 1827. Venäjän keisari Aleksanteri I ei ollut puuttunut tapahtumiin Kreikassa, mutta hänen seuraajansa Nikolai I aloitti kreikkalaisten tukemisen. Venäjän vaikutusvaltaa pelänneet Yhdistynyt kuningaskunta ja Ranska alkoivat puolestaan painostamaan Mahmudia, jotta tämä myöntäisi kreikkalaisille autonomian. Kun tämä ei onnistunut diplomatian kautta, ulkovallat aloittivat Turkin ja Egyptin merisaarron. Venäläisen laivaston amiraali Dimitri Sejavin vastasi Bosporinsalmen saarrosta ja amiraali Login Geiden saarrosta Dardenneleilla. Ranskalais-englantilainen laivasto oli saapunut tarkkailemaan venäläisen laivaston toimia Navarinon lahdella, jonne saapui samaan aikaan myös turkkilais-egyptiläinen laivasto-osasto. Joku avasi hermostuksissaan tulen ja seuranneessa taistelussa muslimien laivasto upotettiin.


title: Venäjän–Turkin sota (1828–1829)

text: Mahmud ei lannistunut tappiostaan, vaan hän uskoi ulkovaltojen näennäisen liittouman olevan heikko. Hän kehottikin alamaisiaan ryhtymään jihadiin venäläisiä vastaan ja Venäjän Nikolai vastasi sodanjulistuksella huhtikuussa 1828 Venäjän vietyä ensin päätökseensä aikaisemman sotansa Persiaa vastaan.


title: Venäjän–Turkin sota (1828–1829)

text: Osmanien valtakunta oli heikentynyt merkittävästi sitten suuruutensa päivien ja sillä oli hallussaan Venäjälle strategisesti tärkeitä kohteita, kuten Istanbul ja sen salmet. Venäjän tavoitteena ei ollut kuitenkaan kuoliniskun antaminen. Valtakunnan lopullinen hajoaminen saattaisi johtaa kaaokseen ja suurvaltojen keskinäiseen kamppailuun sen perinnönjaosta. Sotaan ryhdyttiinkin yhteisymmärryksessä sen rajallisuudesta ulkovaltojen kanssa ja niinpä Ranska, Britannia, Preussi tai Itävalta eivät protestoineet Venäjän sotatoimia.


title: Venäjän–Turkin sota (1828–1829)

text: Kesäkuussa 1828 sotamarsalkka Pjotor Wittgensteinin johtamat kolme venäläistä jalkaväkiarmeijakuntaa ja yksi ratsuväkiarmeijakunta etenivät Bessarabiata kohti Dobrudžaa. Mustallamerellä niiden sivustaa suojasi Mustanmeren laivasto, joka toi myös joukkoja turkkilaisten rannikkolinnoituksia vastaan. Valakia ja Moldavia olisivat saattaneet olla houkuttelevia kohteita, mutta niiden alueille ei edetty, koska turkkilaiset olivat hävittäneet niiden alueita aiemmin perusteellisesti. Wittgensteinin olikin tarkoitus edetä Tonavalta Adrianopoliin ja edelleen Istanbuliin. Hyökkäys tyrehtyi Wittgensteinin jouduttua sitomaan Nikolain käskystä suuren osan joukoistaan Šumlan piirittämiseksi. Šumlan puolustajat tekivät sitkeää vastarintaa ja venäläisten joukkoja vaivasivat taudit. Venäläisten komentajaksi vaihdettiin ruhtinas Aleksand Menšikov, joka ei kuitenkaan hänkään saavuttanut sen suurempaa menestystä hänen yrittäessään turhaan piirittää myös Silistraa. Loka-marraskuussa venäläisten oli pakko palata takaisin talven takia.


title: Venäjän–Turkin sota (1828–1829)

text: Kaukasuksen rintamalla Venäjän aiempaa Persian vastaista sotaa johtanut Ivan Paskevitš valtasi osmanien hallussaan pitämät Karsin ja Erzurumin kaupungit, Ahiskan linnoituksen ja Potin sataman.


title: Venäjän–Turkin sota (1828–1829)

text: Venäläiset saapuivat takaisin vuonna 1829 tällä kertaa kenraali Ivan Diebitchin johdolla. Silistra piiritettiin uudelleen ja turkkilaisista otettiin merkittävä voitto heidän yritettyään murtaa piiritys. Silistran lopulta kukistuttua venäläisten eteneminen jatkui kohti Burgasia. Eri turkkilaispäälliköiden hajanaiset joukot voitettiin yksitellen. Turkkilaiset kärsivät merisaarron takia myös nälästä ja miespulasta. Elokuussa venäläiset olivat edenneet Adrianopolin tuntumaan ja he piirittivät kaupungin. Mahmud päätyi nyt pyytämään rauhaa Nikolailta, johon tämä suostuikin.


title: Venäjän–Turkin sota (1828–1829)

text: Nikolai ei halunnut suututtaa ranskalaisia ja brittejä liian kovilla rauhanehdoilla osmaneille. Sitä paitsi Diebitchin joukot olivat kärsineet sotaretkellään raskaita tappioita etenkin tautien takia. Mahmud ei puolestaan halunnut ulkovalloilta apua Venäjää vastaan, sillä apu olisi tehnyt hänet riippuvaiseksi auttajistaan. Venäjän ja Osmanien valtakunnan välinen rauhansopimus allekirjoitettiin Adrianopolissa vuonna 1829. Osmanit saivat takaisin venäläisten miehittämät alueet Balkanilla. Toisaalta Serbia sai suuremman autonomian ja myös Valakian ja Moldavian asema vahvistui. Mahmud sitoutui 102 miljoonan ruplan sotakorvauksiin ja venäläiset liittivät valtakuntaansa osmanien Anapan alueen Kaukasuksella. Venäläisten voitettua sekä turkkilaiset että persialaiset aiemmassa sodassa Etelä-Kaukasiasta tuli kiinteä osa Venäjän valtakuntaa.


title: Mini Clubman

text: Mini Clubman on BMW:n omistaman Minin vuodesta 2007 lähtien valmistama farmarikorinen henkilöautomalli. Se lainaa nimensä alkuperäisen Minin vuosina 1969–1980 valmistetulta Clubman-versiolta, josta oli saatavana farmarimalli.


title: Mini Clubman

text: Ensimmäisen sukupolven Clubman esiteltiin vuonna 2007. Auton oikealla puolella (myös maissa, joissa on vasemmanpuoleinen liikenne) on takareunoista saranoitu niin sanottu kaappariovi ja peräosassa pariovet. Mallista oli saatavana myös pakettiautoversio nimeltään Mini Clubvan.


title: Mini Clubman

text: Toisen sukupolven Clubman esiteltiin Frankfurtin autonäyttelyssä syksyllä 2015. Se on edeltäjäänsä 27 senttimetriä pidempi kokonaispituudeltaan ja 10 senttimetriä akseliväliltään. Autossa ei ole edellismallin tavoin kaappariovea, vaan se on perinteisempi farmariauto neljällä ovella. Clubman perustuu samalle modulaariselle UKL-pohjalevylle kuin esimerkiksi BMW X1.


title: Mini Clubman

text: Vuoden 2015 Euro NCAP -kolaritestistä Clubman sai tulokseksi neljä tähteä viidestä.


title: Formula 2 Itävallan Grand Prix 2018

text: Formula 2 Itävallan Grand Prix 2018 oli Formula 2 -kauden 2018 kuudes osakilpailu, joka ajettiin 30. kesäkuuta.–1. heinäkuuta Red Bull Ringin moottoriradalla Itävallassa.


title: GP3 Itävallan Grand Prix 2018

text: GP3 Itävallan Grand Prix 2018 oli GP3-kauden 2018 kolmas osakilpailu, joka ajettiin 30. kesäkuuta.–1. heinäkuuta Red Bull Ringin moottoriradalla Itävallassa.


title: Cartel de Santa

text: Cartel de Santa on meksikolainen rap-yhtye, joka on perustettu vuonna 1996.


title: Falcon 4.0

text: Falcon 4.0 on MicroProsen kehittämä ja Hasbro Interactiven julkaisema lentosimulaattori, joka on julkaistu vuonna Macintoshille ja Windowsille. Pelin lähdekoodit vuotivat verkkoon vuonna 2000, jonka jälkeen harrastajat ovat ylläpitäneet ja tehneet vaihtoehtoisia versioita simulaatiosta.


title: Falcon 4.0

text: Pelistä on julkaistu päivitetty versio "" vuonna 2005.


title: Falcon 4.0

text: GameSpot antoi pelille arvosanaksi 7.9/10 arvostelussaan.


title: Falcon 4.0

text: IGN antoi pelille arvosanaksi 8.4/10 arvostelussaan.


title: Falcon 4.0

text: Rock, Paper, Shotgun -sivuston 25:n parhaan simulaatiopelin listalla "Falcon 4.0" oli sijalla numero 2 kesäkuussa 2018.


title: Norjan kulttuuriministeriön lasten- ja nuortenkirjallisuuspalkinnot

text: Kulttuuriministeriön lasten- ja nuortenkirjallisuuspalkinnot () ovat Norjan kulttuuriministeriön vuosittain jakamat lasten- ja nuortenkirjallisuuden palkinnot. Palkinto myönnetään mm. kaunokirjoille, tietokirjoille ja sarjakuville.


text: Palkinto perustettiin vuonna 1948 sen takia, että haluttiin lisätä norjankielistä lastenkirjallisuutta sodan aiheuttaman pulan jälkeen ja vastapainona sarjakuville.


text: Vuosien mittaan palkinnon nimi, kategoriat, määrä jne. on vaihdellut. Nimen muutoksesta voi nähdä mihin ministeriöön kulttuuri on sijoitettu hallitusmuutoksia myöten. Vuoteen 1975 asti kirjallisuuspalkinnolla oli 1., 2. ja 3. sija. Sen lisäksi sijaa on voinut jakaa useampi henkilö. Vuodesta 1975 vuoteen 1978 sijoitus poistettiin, mutta palkinto myönnettiin edelleen useammalle, yleensä kolmelle tai neljälle henkilölle. Vuodesta 1979 on ollut vain yksi palkinnonsaaja.Palkinto myönnettiin ensimmäisen kerran vuonna 1961.Palkinto jaettiin ensimmäisen kerran vuonna 1984.Palkinto jaettiin ensimmäisen kerran vuonna 1977.Palkinto jaettiin ensimmäisen kerran vuonna 1957.Palkinto jaettiin ensimmäisen kerran vuonna 1972. Palkinto on joinakin vuosina jaettu sekä kirjanorjan että uusnorjan käännökselle.Palkinto jaettiin ensimmäisen kerran vuonna 1973.Palkinto jaettiin ensimmäisen kerran vuonna 1982. Palkintoa ei jaeta joka vuosi.Palkinto on jaettu vain kerran.Palkinto on jaettu vain kerran.


title: Pierre Degeyter

text: Pierre Degeyter (8. lokakuuta 1848 Ghent, Belgia – 27. syyskuuta 1932 Saint-Denis, Ranska) oli belgialaissyntyinen ranskalainen sosialisti ja muusikko, joka tunnetaan parhaiten työväenlaulu ”Kansainvälisen” säveltäjänä. Toisin kuin laulun sanoittaja Eugène Pottier, Degeyter ehti elinaikanaan nähdä sen kohoamisen kansainvälisen sosialistisen liikkeen tunnuslauluksi.


title: Pierre Degeyter

text: Degeyter syntyi työläisperheeseen, joka muutti Belgiasta Ranskan Lilleen. Hän työskenteli puuseppänä ja oli harrastajamuusikko, joka lauloi kuorossa ja soitti eri soittimia. Degeyter kuului Ranskan työväenpuolueeseen ja johti Lillessä toiminutta La Lyre des Travailleurs -nimistä työväen kuoroa ja musiikkiseuraa. Vuonna 1888 hän sävelsi kuoron tilauksesta musiikin edellisenä vuonna kuolleen sosialistirunoilija Pottierin kirjoittamaan runoon "L'Internationale", ”Kansainvälinen”. Nuotit julkaistiin nimellä Degeyter mainitsematta säveltäjän etunimeä, mikä aiheutti myöhemmin epäselvyyttä, ja hänen veljensä Adolphe väitti myös olevansa todellinen säveltäjä. Näitä väitteitä käytettiin poliittisena lyömäaseena varsinkin sen jälkeen, kun Pierre Degeyter vanhoilla päivillään vuonna 1920 liittyi Ranskan kommunistiseen puolueeseen. Vuonna 1922 Ranskan korkein valitusoikeus ratkaisi tekijänoikeuskiistan hänen hyväkseen.


title: Pierre Degeyter

text: Degeyter asui vuodesta 1902 Saint-Denisissä Pariisin lähellä. Hän sävelsi muitakin sosialistisia taistelulauluja. Hän vieraili vuonna 1928 Neuvostoliitossa. ”Kansainvälinen” oli tuolloin Neuvostoliiton kansallislauluna.


title: Voiko sen sanoa toisinkin

text: Voiko sen sanoa toisinkin on Lasse Mårtensonin säveltämä ja Sauvo Puhtilan salanimellä Solja Tuuli sanoittama kristillinen jazzmessu. Se televisioitiin Mainos-TV:n ohjelmistossa vuoden 1966 lopussa ja julkaistiin myyntitilaston kärkeen nousseena LP-levynä seuraavana vuonna.


title: Voiko sen sanoa toisinkin

text: Televisiomessu ja siitä julkaistu albumi syntyivät "Levyraati"-ohjelmastaan tunnetun jazzmiehen Jaakko Jahnukaisen ideasta, jota hän oli kehitellyt sotatoverinsa, rovasti Erkki Arhinmäen kanssa. Alun perin ajatuksena oli gospel-tyylinen kokonaisuus valmiista afroamerikkalaisista aineksista, mutta Mårtenson halusi mieluummin tehdä suomen kielelle paremmin sopivia alkuperäissävellyksiä. Yhteistyökumppaniksi otettu Sauvo Puhtila teki tekstit ensin noudattaen Suomen evankelis-luterilaisen kirkon jumalanpalveluksen rakennetta, ja Mårtenson sävelsi tekstit lauluiksi.


title: Voiko sen sanoa toisinkin

text: "Voiko sen sanoa toisinkin" oli Suomessa yksi vuosien 1967 ja 1968 levymyyntimenestyksiä. Se nousi lokakuussa 1967 albumilistan ykköseksi ohi The Beatles -albumin "Sgt. Pepper’s Lonely Hearts Club Band", pysyi ykkösenä neljä viikkoa ja albumilistalla kaikkiaan 60 viikkoa ja myi noin 9 500 kappaletta.


title: Voiko sen sanoa toisinkin

text: Messun tunnetuimmaksi kappaleeksi on noussut Ritva Mustosen laulama ”Jumala rakastaa maailmaa”, jonka ovat levyttäneet myös Eino Grön ja Eero Sinikannel, molemmat vuonna 1991. Myös Mårtensonin itsensä laulamia kappaleita ”Kiitoslaulu” ja ”Ei ole aikaa” on soitettu paljon muun muassa radiossa. Messun osien ”Jumala rakastaa maailmaa” ja ”Ei ole aikaa” nuotit ja sanat on julkaistu "Suuren toivelaulukirjan" osissa 2 ja 14.


title: Voiko sen sanoa toisinkin

text: Vuonna 1977 Lasse Mårtenson julkaisi messun uudelleen oman uuden levy-yhtiönsä Kompass Recordsin kautta vähäisin muutoksin. Tämä versio julkaistiin CD-levynä vuonna 2002.


title: Voiko sen sanoa toisinkin

text: Kaikki sävellykset on tehnyt Lasse Mårtenson, sanoitukset Solja Tuuli ja sovitukset Mårtenson ja Esko Linnavalli.


title: Hotelli Juhana Herttua

text: Hotelli Juhana Herttua oli Porissa vuosina 1955–1997 toiminut hotelli. Se oli pitkään kaupungin paras ja kallein hotelli, jota valmistumisajankohtanaan pidettiin myös koko Suomen nykyaikaisimpana hotelli-ravintolana. Juhana Herttuan lopetettua toimintansa hotellikiinteistö oli asuinkäytössä, kunnes Omenahotelli aloitti sen tiloissa vuonna 2011. Toukokuussa 2016 rakennuksen ylin kerros tuhoutui tulipalossa, jonka jälkeen sammutusvedestä vaurioitunut kiinteistö purettiin vuonna 2018.


title: Hotelli Juhana Herttua

text: Juhana Herttuan perustivat Porin liike-elämän ja teollisuuden edustajat, joiden mielestä kaupungissa ei ollut tarpeeksi korkeatasoista hotellia. Porissa oli myös jatkuvasti pulaa hotellihuoneista. Hotelli päätettiin rakentaa Itäpuiston ja Isolinnankadun kulmaan samaan kortteliin, jossa sijaitsee muun muassa vuonna 1928 valmistunut Porin kauppahalli. Paikalla olleen puutalon tilalle oli jo suunniteltu kauppahallin laajennukseksi modernia liikekiinteistöä, mutta lopulta päädyttiin hotellin rakentamiseen. Sen suunnittelusta vastasivat porilaiset arkkitehdit Olaf Küttner ja Charles Hagan. Lisäksi suunnittelutyöhön vaikutti merkittävästi rakennuttajan edustajana kauppaneuvos Artturi Hellemaa. Kiinteistön rakennutti kauppahallin omistanut Porin Halli Oy, mutta hotellin omistajaksi perustettiin Oy Juhana Herttua. Hotellin nimi valittiin yleisökilpailulla, johon saapui yli 900 ehdotusta. Se päätettiin nimetä Porin kaupungin vuonna 1558 perustaneen Juhana Herttuan mukaan.


title: Hotelli Juhana Herttua

text: Hotelli Juhana Herttua avattiin 27. marraskuuta 1955. Rakennuksessa oli seitsemän kerrosta sekä maanalainen pysäköintihalli. Ensimmäisessä kerroksessa oli sisääntuloaulan lisäksi suuri liikehuoneisto, joka sijaitsi Isolinnankadun puolella. Toisessa kerroksessa oli 150 hengen ravintola keittiöineen sekä 25 hengen "Katariina"-kabinetti. Kolmannessa kerroksessa sijaitsi neljä kabinttia, joista suurin oli 130 hengelle tarkoitettu "Ulvila"-sali. Muut kabinetit olivat nimeltään "Kultainen talja", "Pirkka" ja "Nahkiainen". Hotellihuoneet sijaitsivat rakennuksen 4.–6. kerroksissa. Huoneita oli yhteensä 46, joissa oli tilaa 80 asiakkaalle. Ylimmässä kerroksessa oli saunatilat ja pesula. Sisustuksen suunnittelivat turkulaiset sisustusarkkitehdit Carin Bryggman ja Uolevi Nuotio. Kotimaisista jalopuulajeista valmistetut huonekalut valmisti porilainen huonekalutehdas Oy Ekwall Ab. Hotellin valaisimet suunnitteli Paavo Tynell, ja ne valmisti hänen johtamansa Oy Taito Ab.


title: Hotelli Juhana Herttua

text: Henkilökuntaa oli alun perin noin 50. Ensimmäisenä hotellinjohtajana toimi Yrjö Eloranta ja hovimestarina Olof Eklöf. Keittiömestarina aloitti Sveitsissä palkittu Heikki Heinonen, joka oli aikaisemmin työskennellyt muun muassa Floridan Suomi-talon keittiöpäällikkönä. 1960-luvun puolivälistä lähtien keittömestarina toimi saksalainen Emich von Haldenwang, joka myöhemmin työskenteli Finlandia-talon keittiöpäällikkönä.


title: Hotelli Juhana Herttua

text: Korkean hintatason johdosta syntyneen lentävän lauseen mukaan hotellin perusti Juhana Herttua, mutta hinnat määräsi Iivana Julma. Toisen tarinan mukaan laulaja Tapio Rautavaara oli laskun saatuaan todennut, että hotellin nimen pitäisi olla Iivana Julma.


title: Hotelli Juhana Herttua

text: Elokuussa 1965 Juhana Herttua siirtyi Alkon tytäryhtiön Oy Yhtyneet Ravintolat Ab:n (myöh. Arctia) omistukseen. Uudeksi hotellinjohtajaksi tuli aikaisemmin Helsingissä Hotelli Marskin ja Kalastajatorpan johtajana toiminut Erkki Honkanen. Uuden omistajan myötä hotellin taso alkoi kuitenkin laskea. Merkittävä 1960-luvun uudistus oli ravintolan muuttuminen iltaisin tanssiravintolaksi. Vuosina 1969–1990 Juhana Herttua toimi myös Pori Jazz -festivaalin konserttipaikkana, jolloin hotellin ravintolassa esiintyivät muun muassa Bobby McFerrin, Sarah Vaughan, Tony Scott ja Chet Baker.


title: Hotelli Juhana Herttua

text: 1990-luvun alussa hotellin osti intialaissyntyinen liikemies Nicky Sandhu, jonka kuoltua liikenneonnettomuudessa toimintaa jatkoi hänen puolisonsa. Hotellitoiminnan loputtua vierashuoneet muutettiin opiskelija-asunnoiksi. Ravintolatiloissa toimi 2000-luvun alkuun saakka suosittu yökerho Club USA, kunnes myös ravintola saneerattiin asunnoiksi. Vuodesta 2011 lähtien kiinteistössä oli Omenahotelli aina keväällä 2016 tapahtuneeseen tulipaloon saakka.


title: Hotelli Juhana Herttua

text: Rakennuksen ylin kerros ja kattorakenteet vaurioituivat pahoin 28. toukokuuta 2016 syttyneessä tulipalossa, joka sai alkunsa vapaamuurarien kokoustilojen keittiöstä. Myös muut kerrokset kärsivät sammutustöiden yhteydessä pahoja vesivahinkoja. Tulipalosta aiheutui kaikkiaan noin 5–6 miljoonan euron vahingot. Kyseessä oli tuhoisin rakennuspalo Porin keskustan alueella sitten vuoden 1981 Porin puuvillatehtaan palon. Syksyllä 2016 rakennus päätettiin korjata ennalleen, mutta vakuutusyhtiön kanssa käytyjen pitkien nevottelujen jälkeen se sai lopulta purkutuomion joulukuussa 2017. Rakennuksen purku aloitettiin keväällä 2018. Sen tilalle rakennetaan asuintalo. Paikalle suunnitellaan jopa 14-kerroksista tornitaloa.


title: Luettelo Formula 1 -sarjan kilpailun nopeimpien kierrosten ennätyksistä

text: Tämä on luettelo Formula 1 -sarjan kilpailujen nopeimmista kierroksista.


text: Michael Schumacherilla on eniten kilpailun nopeimpia kierroksia (77 kappaletta), jotka hän ajoi kausien – ja – välisenä aikana. Max Verstappen on nuorin kilpailun nopeimman kierroksen ajanut kuljettaja, kun hän ajoi sen 19 vuoden 44 päivän ikäisenä vuoden 2016 Brasilian GP:ssä.


text: Kausina – kilpailun nopeimmasta kierroksesta jaettiin 1 MM-piste.


text: Vuoden 1954 Britannian GP:ssä seitsemän eri kuljettajaa ajoi kilpailun nopeimman kierroksen, koska ajanottajien laitteistot eivät olleet tarkkoja.


text: "Tilastot on päivitetty Abu Dhabin GP 2018 jälkeen."


text: "Luettelo on päivitetty Abu Dhabin GP 2018 jälkeen."


title: Lomakeskus Huhmari

text: Lomakeskus Huhmari on vuonna 1978 perustettu, Pohjois-Karjalan Polvijärvellä sijaitseva lomakeskus lähellä Huhmarisvaaraa. Huhmari sijaitsee Höytiäisen rannalla, ja sinne on rakennettu myös pieni kylpylaitos. Ravintoloja on kaksi; päärakennuksen lisäksi alueella sijaitsee myös kallioravintola Louhi.


title: Lomakeskus Huhmari

text: Huhmari on Suomen raha-automaattiyhdistyksen ja Hyvinvointilomien yhteistyökumppani, ja siellä järjestään myös niiden tukemia lomia. Huhmariin kulkee päivittäinen linja-autovuoro Joensuusta-Polvijärvelle


title: TVS Group

text: TVS Group on intialainen autoteollisuuskonserni. TVS-yhtymän vuosiliikevaihto on noin 6,5 miljardia Yhdysvaltain dollaria. Konsernin palveluksessa on noin 39 000 työntekijää.


title: TVS Group

text: Intian Maduraissa kotipaikkaansa pitävää yhtymää hallitaan vuonna 1911 perustetun T. V. Sundram Iyengar & Sons Limited -holdingyhtiön välityksellä.


title: TVS Group

text: Yhtymä koostuu yli 90 yhtiöstä, joista tunnetuin on pörssinoteerattu moottoripyörä- ja skootterivalmistaja TVS Motor Company. Konserniin kuuluu muun muassa autoteollisuuden osavalmistusta, autokauppaa ja -rahoitusta tarjoavia sekä elektroniikan parissa toimivia tytäryhtiöitä.


title: TVS Group

text: Konserniin kuuluvia yhtiöitä, joista monet ovat yhteisyrityksiä jonkun Intian ulkopuolisen toimijan kanssa, ovat muun muassa:


title: Operaatio Teapot

text: Operaatio Teapot (suomeksi: "teepannu") oli 14 ydinkokeen laukaisusarja. Se toteutettiin Yhdysvalloissa, Nevadan ydinkoealueella, tarkemmin "Yucca Flat"in ja "Frenchman Flat"in koealueilla. Testit toteutettiin helmi-toukokuussa 1955. Osa ydinräjähteistä laukaistiin torneista, osa taas tehtiin lentopudotuksina B-36 pommituskoneista. Ydinkokeiden räjähdysvoima vaihteli välillä 1 - 43kT, jossa "Turk" oli näistä voimakkain. Ydinkoesarjaa edelsi Operaatio Castle. Sitä seurasi Operaatio Wigwam.


title: Operaatio Teapot

text: Testisarja tuli lähinnä eniten tunnetuksi siitä, että niissä tutkittiin ensi kertaa todella vakavasti ydinaseiden vaikutusta siviileihin sekä yleiseen infrastruktuuriin, kuten eri tyyppisiin rakennuksiin ja sähkönsiirtojärjestelmään. Hyvin useassa videossa taikka tietoleikkeessä näytetään sellaista pätkää, joka on näissä ydinkokeissa kuvattu. Joitain rakennelmia tehtiin aina mallinukkeja sekä näiden ehostusta myöten, ydinräjäytysten tuhojen mallintamista varten.


title: Operaatio Teapot

text: Muun muassa W27 -tyypin ydinkärkeä kehiteltiin. Eräät kärjistä saivat nimet "Linda" ja "Cleo". W28:n valmistus toteutui. Sen enin tuhovoima oli 1.2 MT.


title: Huhmarisvaara

text: Huhmarisvaara on Pohjois-Karjalan Polvijärvellä sijaitseva vaara lähellä Höytiäistä.


title: Huhmarisvaara

text: Vuonna 1944 lokakuussa Huhmarisvaaran huipulle rakennettiin Salpalinjan pohjoisin tykkiasema. Vaaran laelta näkyvät Kontiolahti, Kunnasniemi ja Polvijärven saaret.


title: Suomen ilmavoimien pommittajat

text: Suomen ilmavoimien pommittajat — Historia, maalaukset ja merkinnät 1939–1945 on Kari Stenmanin ja Karolina Holdan teos Suomen ilmavoimien käyttämistä pommikoneista. Kirjassa oleva väriprofiilipiirrokset on tehnyt Karolina Holda. Kirjan tiedot ovat pääosin koottu Kansallisarkistosta. Kirjassa on huomattava osa kuvia Suomen puolustusvoimien arkistoista (SA-kuva).


title: Suomen ilmavoimien pommittajat

text: Kirjassa käsitellyt konetyypit ovat:


title: Léopold Simoneau

text: Léopold Simoneau (3. toukokuuta 1916 St-Flavien, Québec, Kanada – 24. elokuuta 2006 Victoria, Brittiläinen Kolumbia, Kanada) oli kanadalainen tenori. Hän aloitti lauluopintonsa Émile Larochellen johdolla Québec Cityssä vuonna 1939 ja jatkoi niitä Salvator Issaurelin johdolla Montrealissa vuosina 1941–1944. Issaurelin studiolla hän tapasi sopraano Pierrette Alarien, josta tuli hänen vaimonsa vuonna 1946.


title: Léopold Simoneau

text: Simoneau teki lavadebyyttinsä "Lakmé"-oopperan esityksessä 1941. Usein hän esiintyi Alarien vastaparina. Hänen ohjelmistoonsa kuului rooleja Lakmén lisäksi muiden muassa oopperoissa "Mireille", "La traviata", "Taikahuilu" ja "Sevillan parturi". Hän pääsi esiintymään Yhdysvaltoihin ja teki ensimmäisen esiintymisensä Pariisissa Mireillessa. Pariisissa hän sai valmennusta Berl Lilienfeldiltä ja Wienissä Erik Werbalta. Kriitikot rinnastivat hänet Edmond Clémentiin. Hän niitti mainetta erityisesti Wolfgang Amadeus Mozartin tulkitsijana. Viimeistä kertaa hän esiintyi julkisesti marraskuussa 1970 "Messias"-oratorion tulkinnassa.


title: Léopold Simoneau

text: Vuodesta 1963 Simoneau opetti Québecin musiikkikonservatoriossa. Vuonna 1967 hän jätti opinahjon toimiakseen Québecin kulttuuriministeriön musiikkijaoksen johdossa. Hän valmisti ministeriön palveluksessa raportin oopperaelämästä Québecissä; tämä raportti johti Québecin oopperan perustamiseen vuonna 1971. Samana vuonna Simoneau toimi lyhyesti sen taiteellisena johtajana. Vuonna 1972 Simoneau muutti vaimonsa ja kahden tyttärensä kanssa Kaliforniaan, jossa hän jatkoi pedagogista työtään. Vuonna 1982 hän asettui Victoriaan, jossa kuoli 90-vuotiaana. Hän oli Kanadan ritarikunnan upseeri.


title: Ruzena Herlinger

text: Ruzena Herlinger (s. "Schwartz"; 8. helmikuuta 1890 Tábor – 19. helmikuuta 1978 Montreal) oli syntyjään tšekkoslovakialainen, vuonna 1954 Kanadan kansalaisuuden saanut sopraano. Hän aloitti pianotunneilla käymisen yhdeksänvuotiaana ja lauluopintonsa vuonna 1916 Wienissä. Niitä hän jatkoi sittemmin Berliinissä. Alban Berg teki hänelle tilaustyönä konserttiaarian "Der Wein", jonka Herlinger kantaesitti 4. kesäkuuta 1930.


title: Ruzena Herlinger

text: Herlinger asui toisen maailmansodan aikana Englannissa ja palasi sieltä kotimaahansa vuonna 1946. Montrealiin hän saapui elokuussa 1949. Hän toimi Kanadassa musiikkipedagogina, jonka oppilaiden joukossa olivat Josèphe Colle, Claude Corbeil, Claire Gagnier, Joseph Rouleau, Huguette Tourangeau ja André Turp.


title: Sovinnollisuus

text: Sovinnollisuus on yksi viidestä suuresta persoonallisuuspiirteestä yhdessä ekstroversion, neuroottisuuden, avoimuuden uusille kokemuksille ja tunnollisuuden kanssa. MBTI:ssä se korreloi vahvasti kirjaimen F kanssa.


title: Sovinnollisuus

text: Sovinnollisuuden piirre kuvaa ihmisen suhdetta muihin ihmisiin. Sovinnollisilla ihmisillä on korkeampi affektiivinen eli emotionaalinen empatia, he haluavat auttaa enemmän muita ihmisiä, luottavat enemmän muiden ihmisten hyväntahtoisuuteen, olivatpa he sitten ennestään tunnettuja tai tuntemattomia ja karttavat konfliktia sosiaalissa tilanteissa. Sympatia näkyy esimerkiksi myönteisempänä suhtautumisena sen tyyppisiin ihmisryhmiin kuin ylipainoiset.


title: Sovinnollisuus

text: Epäsovinnollisilla ihmisillä on puolestaan äärimmillään nk. synkkiä persoonallisuuden piirteitä (dark personality traits): psykopatiaa, narsismia, sadistisuutta ja machiavellismia psykologisessa mielessä. Jos he etsivät uhreja, on uhrien persoonallisuuden piirteet peilikuva: uhreilla on tyypillisesti keskimääräistä korkeampi sovinnollisuus.


title: Sovinnollisuus

text: Hexaco-persoonallisuusmallissa synkät persoonallisuuden piirteet muodostavat oman persoonallisuuden piirteensä Honesty–Humility (rehellisyys–nöyryys) ja sovinnollisuuden persoonallisuuden piirteeseen kuuluu pintapuolisempia ominaisuuksia. Siihen on myös siirretty viha, joka on haastava ominaisuus järjestelmien kannalta koska se ei kuulu tiettyyn lokeroon, vaan vihaa pursuavilla ihmisillä on alhainen sovinnollisuus ja korkea neuroottisuus (epävakaa tunne-elämä).


title: Sovinnollisuus

text: Naisten sovinnollisuus on merkittävästi korkeampi kuin miesten. Tämä selittää samalla pääasiassa sen, miksi miehissä on merkittävästi enemmän rikollisia kuin naisia, sillä rikollisilla on tyypillisesti erittäin alhainen sovinnollisuus, ja vaikka miesten ja naisten sovinnollisuuksien normaalijakaumat menevät päällekkäin, erittäin kylmäkiskoiset henkilöt ovat pääasiassa miehiä. Erittäin lämpimät ihmset ovat puolestaan pääasiassa naisia, mikä selittää naisten yliedustusta monissa sosiaali- ja terveysalan ammateissa ja lastentarhan- ja luokanopettajina. Sovinnolliset miehet saavat pienempää palkkaa, mutta eivät sovinnolliset naiset.


title: Sovinnollisuus

text: Sovinnollisuuden olemassolo yhtenä viidestä persoonallisuuden piirteestä on todistettu leksikaalisin tutkimuksin. Niissä on havaittu sovinnollisuuden lisäksi neljä muuta eri persoonallisuuden piirrettä, jotka eivät korreloi keskenään eri persoonallisuuden piirteitä kuvaavien adjektiivien korreloidessa samaan aikaan yleensä jonkin viidestä piirteestä kanssa. Leksikaalisissa tutkimuksissa kuvausten kuten "friendly", "cooperative", "trustful", "nurturing" ja "considerate" välillä on selvä korrelaatio. Myös lauseet kuten "Am not interested in other people's problems" ja "Sympathize with others' feelings" korreloivat leksikologisten tutkimusten sanojen kanssa.


title: Aggressive-luokka

text: Aggressive-luokka oli Yhdysvaltain laivaston 53 aluksen muodostama miinanraaivaajaluokka, jonka alukset oli luokiteltu MSO:ksi eli valtameriraivaajiksi erona pienempiin rannikkoraivaajiin ja saaristoraivaajiin. Luokan aluksia tilattiin myös Belgian ja Norjan laivastoille ja palveluksesta poistuttuaan niitä myytiin monelle laivastolle.


title: Aggressive-luokka

text: Aluksista 33 poistettiin palveluksesta 1970-luvun puoliväliin mennessä. Näistä myytiin 1994 neljä Taiwanille, joka muodosti niistä Yung Yang -luokan. "USS Implicit" poistettiin palveluksesta viimeisenä luokan Yhdysvaltain laivaston aluksena Tacomassa Washingtonissa 30. syyskuuta 1994.


title: Agile-luokka (miinanraivaaja)

text: Agile-luokka oli Yhdysvaltain laivaston 35 aluksen muodostama miinanraaivaajaluokka, jonka alukset oli luokiteltu MSO:ksi eli valtameriraivaajiksi erona pienempiin rannikkoraivaajiin ja saaristoraivaajiin.


title: C-luokka (sukellusvene, Espanja)

text: C-luokka oli Espanjan laivaston kuuden 1920-luvun lopulla valmistetun aluksen muodostama sukellusveneluokka.


title: Bror Gräsbeck

text: Bror Justus Gräsbeck (15. marraskuuta 1885 Helsinki – 1953 Vaasa) oli Vaasan hovioikeuden presidentti.


title: Bror Gräsbeck

text: Bror Gräsbeckin vanhemmat olivat tullinhoitaja Karl Oskar Gräsbeck ja Rosa Nadine Eriksson ja puoliso vuodesta 1923 Hildur Helena Juslin. Gräsbeck tuli ylioppilaaksi 1903 ja suoritti oikeustutkinnon 1906, varatuomarin arvon hän sai 1909. Hän oli Turun hovioikeuden kanslisti ja notaari 1917, sihteeri ja asessori 1919 ja hovioikeusneuvos 1933. Vaasan hovioikeuden presidentti hänestä tuli 1935. Gräsbeck toimi Turun ja Porin lääninhallituksen ylimääräisenä esittelijänä 1918–1920, Turun vuokralautakunnan puheenjohtajana 1920–1922, kasvatuslautakunnan varapuheenjohtajana 1920–1922 ja lastensuojelulautakunnassa 1923–1935. Asianajaja Turussa hän oli 1910–1919.


title: Felix Johansson

text: Bror Justus Gräsbeck (21. tammikuuta 1888 Ruotsinpyhtää – 1957 Vaasa) oli Vaasan hovioikeuden presidentti.


title: Felix Johansson

text: Felix Johanssonin vanhemmat olivat sahanomistaja Fredrik Reinhold Johansson ja Eva Gustava Yrjas ja puoliso vuodesta 1925 Hertha Johanna Backman. Johansson tuli ylioppilaaksi 1906 ja suoritti oikeustutkinnon 1913, varatuomarin arvon hän sai 1916. Hän oli Vaasan hovioikeuden kanslisti 1918, notaari 1913 ja hovioikeusneuvos vuodesta 1936. Asianajajana Johansson toimi 1916–1927, kirkolliskokouksen jäsen hän oli 1941. Johanssonilla oli myös useita luottamustoimia Vaasassa.


title: This Time

text: This Time voi tarkoittaa seuraavia:


title: Onni Laipio

text: Onni Laipio toimi Mikkelin maalaiskunnan kunnanjohtajana 1954–1957 ja Kauhavan kunnanjohtajana 1957–1983.


title: P-Dimetyyliaminobentsaldehydi

text: p-Dimetyyliaminobentsaldehydi eli 4-dimetyyliaminobentsaldehydi (CHNO) on aromaattinen aldehydeihin ja amiineihin kuuluva orgaaninen yhdiste. Yhdistettä käytetään valmistettaessa väriaineita ja analyyttisessä kemiassa reagenssina.


title: P-Dimetyyliaminobentsaldehydi

text: Puhtaana p-dimetyyliaminobentsaldehydi on väritöntä kiteistä ainetta. Epäpuhtaudet värjäävät aineen keltaiseksi. Valon vaikutuksesta yhdiste muuttuu väriltään punertavaksi. p-Dimetyyliaminobentsaldehydi liukenee veteen vain niukasti. Paremmin se liukenee moniin orgaanisiin liuottimiin esimerkiksi etanoliin, dietyylieetteriin ja kloroformiin.


title: P-Dimetyyliaminobentsaldehydi

text: p-Dimetyyliaminobentsaldehydiä valmistetaan N,N-dimetyylianiliinista ja formaldehydistä tai dimetyyliformamidista. Yhdisteestä valmistetaan väriaineita esimerkiksi triaryylimetaanivärejä. Yhdistettä käytetään myös reagenssina analyyttisessä kemiassa ja se reagoi muun muassa indolin, indolijohdannaisten, pyrrolien ja amiinien kanssa muodostaen punaisen kondensaatiotuotteen. p-Dimetyyliaminobentsaldehydin liuosta alkoholeissa kutsutaan Ehrlichin reagenssiksi tai Kovacsin reagenssiksi ja sitä käytetään tutkimaan sisältääkö virtsa indolia, porfobilinogeenia tai urobilinogeenia.


title: Rusolehdet

text: Rusolehdet ("Ludwigia") on horsmakasvien (Onagraceae) heimoon kuuluva kasvisuku. Sukuun kuuluu ainakin 90 lajia, joiden lisäksi sukuun on kuvattu noin 40 muutakin lajia, mutta niiden taksonominen asema on toistaiseksi epäselvä.


title: Unikie

text: Unikie Oy on vuonna 2015 perustettu ohjelmistoalan yritys. Yrityksen liikevaihto oli 5,8 miljoonaa euroa vuonna 2017.


title: Unikie

text: Unikie on erikoistunut itseohjautuvien ajoneuvojen ohjelmistoihin. Yhtiö toimii Tampereen lisäksi myös Helsingissä, Oulussa, Kuopiossa, Turussa, Saksan Münchenissä ja Yhdysvaltojen San Josessa. Vuonna 2017 Unikie fuusioitui Mystes Oy:n kanssa ja vuonna 2018 osti kiinalaisen Neusoftin Suomen liiketoiminnan. Yhtiöiden yhteinen liikevaihto vuonna 2017 oli noin 8,8 miljoonaa euroa.


title: Sebastian Wiklander

text:
Sebastian Tonie Wiklander (5. huhtikuuta 1976 – 9. kesäkuuta 2018) oli ruotsalainen jalkapalloilija. Wiklander pelasi IFK Mariehamnissa kaudet 2004 ja 2005. Hän pelasi keskikentällä. Hän pelasi Veikkausliigassa 23 ottelua ja teki niissä kaksi maalia.
Wiklander kuoli pitkällisen sairauden seurauksena.


title: Matti Salminen (tietokirjailija)

text: Matti Salminen (s. 1956 Lahti, Suomi) on suomalainen tietokirjailija ja toimittaja. Hän on keskittynyt enimmäkseen suomalaiseen poliittiseen historiaan ja elämäkertoihin. Hän opiskeli Tampereen yliopistossa.


title: Slay-Z

text: Slay-Z on amerikkalaisräppäri Azealia Banksin toinen mixtape. Se julkaistiin 24.maaliskuuta 2016 Apple Musiciin ja iTunes Storeen ja myös muihin musiikki-palveluihin. Albumi kestää yhteensä 26 minuuttia ja 19 sekuntia ja levyn alkuperäisessä versiossa on 8 kappaletta. Levyn nimi (Slay-Z) on kunnianosoitus Jay-Zeelle.


title: Slay-Z

text: Idea lähti kun Banks julkaisi kappaleen Ice Princess Remix jossa on kappale "Big Talk" (feat. Rick Ross ). Kappale poistettiin lopulta remixiltä.


title: Slay-Z

text:
Azealia kiinnostui tekemään lisää kappaleita ja lopulta hän oli saanut niin monta kappaletta että hän voisi julkaista mixtapen.
Slay-Z oli alunperin tehty kunnianosoitus amerikkalaiselle räppärille Jay-Zlle. Levyn kannessa Azealia poseeraa rinnat paljaana. Albumin uudessa kannessa on musta tausta ja siinä lukee: Slay-Z.


title: Slay-Z

text: Albymilta julkaistiin aluksi 19. Helmikuuta 2016 single The Big Big Beat. Toinen single "Used To Begin Alone" julkaistiin Azealia Banksin instagrammissa 2. Maaliskuuta 2016.


title: Slay-Z

text: 1. Riot (feat. Nina Sky)


title: Slay-Z

text: 2. Skylar Diggins


title: Slay-Z

text: 3. Big Talk (feat. Rick Ross)


title: Slay-Z

text: 4. Can't do it like me


title: Slay-Z

text: 5. The Big Big Beat


title: Slay-Z

text: 6. Used To Begin Alone


title: Slay-Z

text: 7. Queens Of Clubs


title: Slay-Z

text: 8. Alone The Coast


title: Slay-Z

text: 2017 julkaistu versio/Uudelleen Julkaistut Boonusraidat:


title: Slay-Z

text: 9. Crown (Uudelleenjulkaisu)


title: Slay-Z

text: 10. Chi-Chi


title: HMS Saga (P257)

text: HMS Saga (viirinumero P257) oli Britannian kuninkaallisen laivaston S-luokan sukellusvene.


title: HMS Saga (P257)

text: Alus tilattiin 7. huhtikuuta 1943 Cammell Laird and Company, Limitediltä, missä köli laskettiin 5. huhtikuuta 1944. Alus laskettiin vesille 14. maaliskuuta 1945 ja otettiin palvelukseen 14. kesäkuuta.


title: HMS Saga (P257)

text: Alus kolaroi 10. helmikuuta 1946 Kanaalissa troolari "Girl Lenan" kanssa. Onnettomuudessa troolari upposi. Alus myytiin 1948 Portugalille, joka liitti sen laivastoonsa nimellä "NRP Náutilo".


title: HMS Spur

text: HMS Spur oli Britannian kuninkaallisen laivaston S-luokan sukellusvene.


title: HMS Spur

text: Alus tilattiin Cammell Laird and Company, Limitediltä, missä köli laskettiin 1. lokakuuta 1943. Alus laskettiin vesille 17. marraskuuta 1944 ja otettiin palvelukseen 18. helmikuuta 1945.


title: HMS Spur

text: Alus upotti Malakansalmessa kaikkiaan yksitoista dzonkkia. Alus myytiin marraskuussa 1948 Portugalille, joka liitti sen laivastoonsa nimellä "NRP Narval". Alus myytiin romutettavaksi 1. lokakuuta 1969.


title: I LUV 2K

text: I LUV 2K on Basso Median omistama suomalainen radiokanava, joka aloitti toimintansa 21. kesäkuuta 2018. I LUV 2K kuuluu Helsingissä taajuudella 106,9 MHz ja Porvoossa taajuudella 107,6 MHz.


title: I LUV 2K

text: Vuoden 2019 alussa I LUV 2K lopetti lähetykset Kotkassa ja Lappeenrannassa.


title: HMS Spearhead

text: HMS Spearhead (viirinumero P263) oli Britannian kuninkaallisen laivaston S-luokan sukellusvene.


title: HMS Spearhead

text: Alus tilattiin Cammell Laird and Company, Limitediltä, missä köli laskettiin 18. elokuuta 1943. Alus laskettiin vesille 2. lokakuuta 1944 ja otettiin palvelukseen 21. joulukuuta.


title: HMS Spearhead

text: Alus myytiin marraskuussa 1948 Portugalille, joka liitti sen laivastoonsa nimellä "NRP Neptuno". Alus myytiin romutettavaksi 1967.


title: Ed Wittchow

text: Edward Wittchow (s. 31. lokakuuta 1992 Burnsville, Minnesota, Yhdysvallat) on yhdysvaltalainen jääkiekkopuolustaja, joka pelaa SM-liigajoukkue KooKoossa. Seuran urheilutoimenjohtaja Jarno Kultasen mukaan hän on on kookas ja ulottuva puolustaja, joka ei kaihda kovaa pelaamista. Kultasen mukaan Wittchow kuitenkin myös liikkuu hyvin, laukoo hyvin ja hänen pelaamisessaan on isoksi pelaajaksi hyvät kiekolliset elementit.


title: Ed Wittchow

text: Wittchow kävi high schoolin kotikaupungissaan Burnsvillessa. Hän oli kaudella 2010–2011 joukkueensa tehokkain puolustaja tehoilla 9+14=23. Florida Panthers varasi Wittchow'n kuudennella kierroksella 154. pelaajana . Samana kesänä hänet varasi myös Waterloo Black Hawks koko USHL:n varaustilaisuuden neljäntenä pelaajana ja ensimmäisenä puolustajana. Wittchow siirtyi joukkueeseen kaudeksi 2011–2012. Hän voitti Black Hawksin sisäisen tehotilaston lukemalla +22. Wittchow eteni joukkueensa kanssa aina Clark Cup -finaaleihin saakka, mutta mestaruuden vei lopulta kuitenkin Green Bay Gamblers otteluvoitoin 3–2. Wittchow valittiin kauden päätteeksi USHL:n tulokkaiden tähdistökentälliseen.


title: Ed Wittchow

text: Vuodet 2012–2016 Wittchow kävi Wisconsinin yliopistoa. Hän voitti "Freshman -vuotensa" 2012–2013 päätteeksi WCHA:n mestaruuden. "Sophomore -vuotenaan" 2013–2014 Wittchow jakoi joukkueensa sisäisen tehotilaston voiton Nic Kerdilesin ja Kevin Schulzen kanssa lukemalla +12. Wisconsin oli vaihtanut divisioonaansa WCHA:sta Big Ten Conferenceen, jonka mestaruuden joukkue voitti. "Senior -vuotenaan" 2015–2016 Wittchow toimi Wisconsinin kapteenina.


title: Ed Wittchow

text: Wittchow ei tehnyt NHL-varauksensa voimassaolon aikana tulokassopimusta Florida Panthersin kanssa. Elokuussa 2016 hän teki vapaana agenttina vuoden mittaisen AHL-sopimuksen seuran farmijoukkue Springfield Thunderbirdsin kanssa. Wittchow osallistui samana syksynä myös Panthersin NHL-joukkueen harjoitusleirille. Hänen AHL:n tulokaskautensa 2016–2017 toi 38 runkosarjaottelussa tehot 2+2=4. Wittchow pelasi osan kaudestaan myös ECHL-joukkue Manchester Monarchsin vahvuudessa, jossa hän pelasi 14 runkosarjaottelua tehopistein 1+8=9.


title: Ed Wittchow

text: Kesäkuussa 2017 Wittchow teki Springfield Thunderbirdsin kanssa vuoden mittaisen jatkosopimuksen. Syyskuussa hän osallistui jälleen Florida Panthersin harjoitusleirille. Samassa kuussa Wittchow teki joukkueen kanssa vuoden mittaisen ja kaksisuuntaisen NHL-sopimuksen. Hän pelasi kauden 2017–2018 kokonaan Thunderbirdsin vahvuudessa, jossa Wittchow teki 59 runkosarjaottelussa tehot 5+10=15. Seura palkitsi hänet kauden päätteeksi Thunderbirdsin ”vuoden mies” -palkinnolla ansiokkaasta työstä Springfieldin kaupungin yhteisön eteen.


title: Ed Wittchow

text: Kaudeksi 2018–2019 Wittchow siirtyi 1+1-vuotisella sopimuksella SM-liigajoukkue KooKoohon.


title: Ed Wittchow

text: Wittchowin pikkusisko Emma pelasi kaudella 2017–2018 Wisconsinin yliopistojoukkueessa.


title: Rover-luokka

text: Rover-luokka oli Royal Fleet Auxiliaryn viiden aluksen muodostama tankkeriluokka.


title: Rover-luokka

text: Luokan alukset suunniteltiin toimimaan fregattien tai pienten laivasto-osastojen mukana. Aluksilla oli dieselöljyä, lentokonepolttoainetta,voiteluöljyjä ja vettä. Lisäksi aluksilla oli varastoituna rajallinen määrä kuiva-aineita ja kylmiä elintarvikkeita. Kaikilla aluksilla oli ilman hangaaria oleva lentokansi, mikä mahdollisti helikopterein toteutettavan täydennyksen.


title: Rover-luokka

text: Kolmen ensimmäisen aluksen propulsiojärjestelmänä oli kaksi 16-sylinteristä Ruston & Hornsby -dieselmoottoria, jotka tuottivat 16 000 hevosvoimaa. Moottorit osoittautuivat kuitenkin heikoiksi, joten ne vaihdettiin kahteen 16-sylinteriseen Crossley-Pielstickin moottoriin. Moottorit tuottivat 15 360 hevosvoimaa. Ensimmäinen moottori asennettiin maaliskuussa 1973 "RFA Blue Roverille" ja viimeinen syyskuussa 1975 "RFA Grey Roverille".


title: Rover-luokka

text: Ensimmäiset kolme alusta tilattiin tammikuussa 1968 ja loput kaksi marraskuussa 1971.


title: Viipuri-kortti

text: Viipuri-kortti oli matkustusasiakirja, jolla suomalaiset ja Suomessa asuvat kolmannen maan kansalaiset pystyivät vierailemaan Viipurissa ilman viisumia vuosina 1991–2000.


title: Viipuri-kortti

text: Viipuri-kortti tuli käyttöön maaliskuussa 1991. Kortti mahdollisti viisumittomat päivämatkat Viipuriin. Kortti maksoi halvimmillaan 70 markkaa. Myöhemmin Viipurin kaupunki alkoi lisäksi perimään omaa 125 markan lisämaksua. Kortin perustaja oli matkailuyrittäjä Peter Holst. Viisumittomat matkat päättyivät 18. toukokuuta 1992. Syynä Venäjän mukaan oli se, ettei Suomi vastavuoroisesti järjestänyt matkoja Suomeen. Lisäksi suomalaisia oli tavattu Mustanmeren rannalta, johon kortilla ei saanut matkustaa. Viipuri-kortilla tehtiin satojatuhansia matkoja Venäjälle.


title: Viipuri-kortti

text: Viipuri-kortti otettiin uudestaan käyttöön 1. maaliskuuta 1993. Kortti oikeutti oleskelemaan Viipurissa kolme vuorokautta. Ehtona oli, että henkilöllä oli hoidettu etukäteen majoitus. Kortin hinta oli 170 markkaa.


title: Viipuri-kortti

text: Viipuri-kortti lopetettiin 6. toukokuuta 2000 Venäjän ilmoituksella.


title: Ben O’Connor

text: Ben O’Connor (s. 21. joulukuuta 1988 Durham, Englanti, Yhdistynyt kuningaskunta) on englantilainen jääkiekkopuolustaja, joka pelaa Ruotsin toiseksi korkeimmalla sarjatasolla HockeyAllsvenskan-joukkue Leksands IF:ssä. Hänellä on myös Kanadan kansalaisuus.


title: Ben O’Connor

text: O’Connorin kasvattajaseura on Sheffield Steelhawks. Hän pelasi juniorina myös Sheffield Rapiersissa, mutta miesten peleissä O’Connor debytoi vain 14-vuotiaana Iso-Britannian toiseksi korkeimmalla sarjatasolla BNL:n Hull Thunderissa, jossa hän pelasi kaudella 2002–2003 kuusi runkosarjaottelua. Kaudeksi 2003–2004 O’Connor siirtyi isänsä Miken synnyinseudulle Kanadan Ontarioon ja siirtyi London Jr. Knightsin C-juniorijoukkueeseen. Windsor Spitfires varasi O’Connorin 267. pelaajana OHL:n varaustilaisuudessa 2004. Kauden 2004–2005 hän pelasi OPJHL-junioriliigan Bowmanville Eaglesissa. Kaudeksi 2005–2006 O’Connor siirtyi hänet varanneeseen Spitfiresiin, jossa O’Connor teki 38 runkosarjaottelussa tehot 3+3=6. Kauden 2006–2007 hän pelasi suurimmaksi osaksi Eaglesissa. OHL:ssä O’Connor kaupattiin kauden aikana Spitfiresista Mississauga IceDogsiin.


title: Ben O’Connor

text: Kaudeksi 2007–2008 O’Connor palasi Iso-Britanniaan ja siirtyi maan pääsarjatasolle EIHL-liigan Basingstoke Bisoniin. Hän pelasi siellä 14 runkosarja- ja kolme EIHL Challenge Cupin ottelua tehopistein 1+3=4. Kesken kauden O’Connor siirtyi kuitenkin skotlantilaisjoukkue Edinburgh Capitalsiin, jossa hän pelasi 38 runkosarja- ja neljä EIHL KO Cupin ottelua tehopistein 3+7=10. Kaudeksi 2008–2009 O’Connor siirtyi englantilaiseen Coventry Blazeen ja kaudeksi 2009–2010 hän palasi jälleen Edinburgh Capitalsiin.


title: Ben O’Connor

text: O’Connor siirtyi kaudeksi 2010–2011 Ranskan Ligue Magnusin Pingouins de Morzineen. Kaudeksi 2011–2012 hän siirtyi Kazakstanin mestaruussarjan Saryarka Karagandaan. O’Connor oli tehoilla 11+15=26 joukkueen eniten maaleja tehnyt puolustaja ja sijoittui sarjan puolustajien pistepörssissä kuudenneksi. Hän voitti myös Saryarkan sisäisen tehotilaston lukemalla +33. O’Connor voitti kauden päätteeksi pronssia. Kaudeksi 2012–2013 hän siirtyi samassa sarjassa pelaavan Arlan Kokshetaun riveihin. O’Connor voitti tehoilla 9+29=38 koko sarjan puolustajien piste- ja syöttöpörssin sekä puolustajien tehotilaston lukemalla +34. Hän voitti myös pudotuspelien puolustajien piste-, maali- ja syöttöpörssin tehoilla 5+9=14. Kaudella 2013–2014 O’Connor teki runkosarjassa yli piste per peli -tahdilla 51 ottelussa tehot 17+39=56, joilla hän voitti puolustajien piste-, maali- ja syöttöpörssin. O’Connor teki jopa 19 tehopistettä enemmän kuin pistepörssissä toiseksi sijoittunut Aristan Temirtaun Sam Roberts. Hän voitti myös sarjan tehotilaston lukemalla +57. O’Connor voitti kauden päätteeksi hopeaa ja hänet valittiin sarjan parhaaksi puolustajaksi.


title: Ben O’Connor

text: Kesken kauden 2014–2015, lokakuussa 2014 O’Connor palasi Arlanista kotimaahansa ja siirtyi englantilaisjoukkue Sheffield Steelersiin. Hän siirtyi joukkueeseen alustavasti lyhyellä sopimuksella paikkaamaan loukkaantumisia, mutta jo samassa kuussa O’Connorin sopimusta jatkettiin. Hän oli tehoilla 8+39=47 Steelersin toiseksi paras syöttäjä ja tehokkain puolustaja. O’Connor sijoittui koko EIHL:n puolustajien pistepörssissä toiseksi edellään vain Cardiff Devilsin Andrew Hotham. Hän voitti kauden päätteeksi liigan mestaruuden, valittiin vuoden brittipelaajaksi ja ensimmäiseen tähdistökentälliseen. Kaudella 2015–2016 O’Connor oli tehoilla 13+33=46 Steelersin paras syöttäjä, kolmanneksi paras pistemies ja tehokkain puolustaja. Hän sijoittui koko EIHL:n puolustajien pistepörssissä kolmanneksi. O’Connor valittiin liigan viikon pelaajaksi maaliskuun 2016 lopulla. Hän voitti kauden päätteeksi EIHL:n mestaruuden ja valittiin ensimmäiseen tähdistökentälliseen. Kaudella 2016–2017 O’Connor oli taas Steelersin paras syöttäjä ja tehokkain puolustaja tehoilla 10+33=43, joilla hän jakoi EIHL:n puolustajien pistepörssin kolmannen sijan Edinburgh Capitalsin Jacob Johnstonin kanssa. O’Connor voitti EIHL:n pudotuspelien mestaruuden. Huhtikuussa 2017 hän teki Steelersin kanssa kaksivuotisen jatkosopimuksen.


title: Ben O’Connor

text: Kaudella 2017–2018 O’Connor voitti pelipaikastaan huolimatta Steelersin sisäisen pistepörssin tehoilla 14+39=53, joilla hän sijoittui puolustajien pistepörssissä viidenneksi. Challenge Cupissa O’Connor oli joukkueen paras pistemies ja jakoi sisäisen maalipörssin voiton Levi Nelsonin kanssa tehoilla 5+7=12. Hän edusti Steelersia kauden aikana myös Continental Cupissa.


title: Ben O’Connor

text: Toukokuussa 2018 O’Connor purki sopimuksensa Steelersin kanssa tehtyään samalla vuoden mittaisen sopimuksen KHL:n kazakstanilaisjoukkue Barys Astanan kanssa. Hänestä tuli kaikkien aikojen ensimmäinen KHL-sopimuksen tehnyt brittipelaaja. Kuitenkin vain kaksi viikkoa myöhemmin kesäkuussa seura purki O’Connorin sopimuksen. Samassa kuussa hän teki kauden 2018–2019 kattavan sopimuksen Ruotsin toiseksi korkeimmalla sarjatasolla HockeyAllsvenskanissa pelaavan Leksands IF:n kanssa. Joukkuetta O’Connorille suositteli hänen kanssaan Steelersissa pelannut ja aiemmin Leksandia edustanut suomalaispuolustaja Joonas Rönnberg.


title: Ben O’Connor

text: O’Connor edusti Britanniaa I-divisioonan MM-kilpailuissa vuosina 2009, 2010 ja 2011, joista vuoden 2009 turnaus päättyi pronssiin ja vuoden 2011 turnaus hopeaan. Vuoden 2011 turnauksessa hän jakoi joukkueen sisäisen tehotilaston voiton neljän muun pelaajan kanssa lukemalla +4. O’Connor pelasi myös IB-divisioonan MM-kilpailuissa vuosina 2014, 2015, 2016 ja 2017. Vuosien 2015 ja 2016 turnaukset päättyivät hopeaan. Ensimmäisessä turnauksessa hän oli Britannian paras pistemies ja maalintekijä tehoilla 3+2=5, joilla O’Connor jakoi turnauksen puolustajien pistepörssin voiton kolmen muun pelaajan kanssa. Hänet valittiin turnauksen parhaaksi puolustajaksi. O’Connor voitti pelipaikastaan huolimatta koko vuoden 2016 turnauksen syöttöpörssin sekä jakoi pistepörssin voiton Viron Robert Rooban kanssa tehoilla 1+7=8. Hänet valittiin turnauksen parhaaksi puolustajaksi. Vuoden 2017 turnaus päättyi kultaan ja sarjanousuun IA-divisioonaan. O’Connor jakoi turnauksen puolustajien pistepörssin voiton Liettuan Edgar Protčenkon kanssa tehoilla 1+4=5.


title: Ben O’Connor

text: Noustuaan vuoden 2018 IA-divisioonan MM-kilpailuhin Britannia ylsi heti kultaan ja sarjanousuun pääsarjatason MM-kilpailuihin 25 vuoden tauon jälkeen. O’Connor jakoi joukkueen sisäisen piste- ja maalipörssin voiton Brett Perlinin kanssa tehoilla 4+2=6, joilla hän voitti myös turnauksen puolustajien piste- ja maalipörssin. O’Connor ratkaisi Britannialle sarjanousun, kun joukkue eteni turnauksen päätösottelussa 28. huhtikuuta 2018 Unkaria vastaan aina voittomaakilpailuihin asti, jossa hän teki Britannian 2–3-voittomaalin voittomaalikilpailun päätyttyä joukkueelle lukemin 2–1. O’Connor valittiin turnauksen parhaaksi puolustajaksi ja tähdistökentälliseen. Hän pelasi myös Vancouverin olympiakisojen 2010, Sotšin olympiakisojen 2014 ja Pyeongchangin olympiakisojen 2018 karsinnoissa. Viimeisimmän karsintaturnauksen esikarsintakierroksella O’Connor oli neljällä syöttöpisteellään Britannian paras syöttäjä David Phillipsin ja Stephen Leen kanssa.


title: Ben O’Connor

text: O’Connor pelasi myös alle 20-vuotiaiden I-divisioonan MM-kilpailuissa vuonna 2008 ja alle 18-vuotiaiden IA-divisioonan MM-kilpailuissa vuonna 2005.


title: Ben O’Connor

text: O’Connorin kanadalaissyntyinen isä Mike on entinen jääkiekkopuolustaja, jonka NHL-joukkue Los Angeles Kings varasi vuonna . Hän loi suurimman osan urastaan kuitenkin Iso-Britanniassa, jonka kansalaisuuden O’Connor hankki ja pelasi Britannian maajoukkueessa kolmet MM-kilpailut. Mike on pelaajauransa jälkeen toiminut eri seurajohtotehtävissä Iso-Britannian pääsarjatasolla.


title: Taavi Kivipelto

text: Taavi Kivipelto (s. 30. maaliskuuta 1962 Alajärvi) on uransa lopettanut suomalainen pesäpalloilija. Vuosina 1981–1995 Kivipelto pelasi SM-sarjassa ja Superpesiksessä 292 runkosarjaottelua Alajärven Ankkureiden ja Riihimäen Pallonlyöjien joukkueissa. Kivipelto valittiin kolme kertaa Liitto–Lehdistö-otteluun.


title: Leo Haukkala

text: Leo Haukkala (27. kesäkuuta 1957 – 9. marraskuuta 2011 Ylihärmä) oli suomalainen pesäpalloilija. Vuosina 1979–1992 Haukkala pelasi SM-sarjassa ja Superpesiksessä 180 runkosarjaottelua Ilmajoen Kisailijoiden, Vimpelin Vedon, Alajärven Ankkureiden ja Vaasan Mailan joukkueissa. Tämän lisäksi Haukkala pelasi kausina 1988–1990 Suomensarjassa Ylihärmän Junkkareiden joukkueessa.


title: Leo Haukkala

text: Haukkala valittiin kahdesti Itä–Länsi-otteluun ja kolme kertaa Liitto–Lehdistö-otteluun. Lisäksi hän voitti vuonna 1984 sekä teho- että lyöjätilaston ja hänet valittiin vuoden lukkariksi vuonna 1983.


title: Tuomo Tallbacka

text: Tuomo Tallbacka (s. 18. lokakuuta 1959 Alajärvi) on uransa lopettanut suomalainen pesäpalloilija. Vuosina 1979–1993 Tallbacka pelasi SM-sarjassa ja Superpesiksessä Alajärven Ankkureiden joukkueessa yhteensä 339 runkosarjaottelua. Tallbacka valittiin kahdesti Itä–Länsi-otteluun ja kaksi kertaa Liitto-Lehdistö-otteluun. Pelipaikaltaan Tallbacka toimi 2-vahtina.


title: Jouko Etula

text: Jouko Etula (s. 25. lokakuuta 1960, Alajärvi) on uransa lopettanut suomalainen pesäpalloilija. Vuosina 1976–1992 Etula pelasi SM-sarjassa ja Superpesiksessä Alajärven Ankkureiden joukkueessa yhteensä 339 runkosarjaottelua. Etula valittiin kuudesti Itä–Länsi-otteluun ja 8 kertaa Liitto–Lehdistö-otteluun. Pelipaikaltaan Etula toimi 3-kopparina.


title: Manu Haukkala

text: Manu Haukkala (s. 10. lokakuuta 1997 Ylihärmä) on suomalainen pesäpalloilija, joka edustaa kaudella 2018 Superpesiksessä pelaavaa Alajärven Ankkureita. Haukkala on pelannut miesten sarjoissa kaudesta 2012 lähtien. Kausina 2012–2015 hän pelasi Vähänkyrön Viestin miesten suomensarjajoukkueessa. Kausina 2016 ja 2017 pelasi miesten Superpesiksessä Ankkureiden joukkueessa, minkä lisäksi hän pelasi Suomensarjassa Alavuden Peli-Veikoissa. Haukkalan nykyinen sopimus Ankkureiden kanssa kattaa kauden 2018.


title: Henri Heikkinen

text: Henri Heikkinen (s. 6. kesäkuuta 1994 Muhos) on suomalainen pesäpalloilija, joka edustaa kaudella 2018 Superpesiksessä pelaavaa Alajärven Ankkureita.


title: Henri Heikkinen

text: Heikkinen on pelannut miesten sarjoissa kaudesta 2009 lähtien. Kausina 2009–2011 hän pelasi Muhoksen Pallo-Salamoidenn miesten suomensarjajoukkueessa. Kausina 2012 ja 2013 pelasi miesten Ykköspesiksessä Oulujoen Kiekon ja Haapajärven Pesä-Kiilojen joukkueissa.


title: Henri Heikkinen

text: Heikkinen on pelannut Superpesiksessä kaudesta 2014, pelaten yhteensä 106 runkosarjaottelua. Heikkisen nykyinen sopimus Ankkureiden kanssa kattaa kauden 2018 sisältäen option vuodesta 2019.


title: Jenna Kammi-Rahnasto

text: Jenna Kammi-Rahnasto (s. 18. heinäkuuta 1990 Ilmajoki) on suomalainen pesäpalloilija, joka edustaa kaudella 2018 naisten Superpesiksessä pelaavaa Lapuan Virkiää. Kammi-Rahnasto on pelannut aikuisten sarjoissa kaudesta 2007 lähtien. Kausina 2010–2017 hän on pelannut 187 runkosarjaottelua Feran, Rauman Lukon ja Lapuan Virkiän joukkueissa.


title: Elina Pukkinen

text: Elina Pukkinen (os. Mäki, s. 13. joulukuuta 1985 Alahärmä) on suomalainen uransa lopettanut pesäpalloilija. Pukkinen pelasi aikuisten sarjoissa kaudesta 2001 lähtien. Kausina 2004–2015 hän pelasi 259 Superpesiksen runkosarjaottelua Ylihärmän Pesis-Junkkareiden, PeTo-Jussien, Kirittärien ja Lapuan Virkiän joukkueissa.


title: Elina Pukkinen

text: Pukkinen on naimisissa pesäpalloilija Antti Pukkisen kanssa.


title: Emmi Viitala

text: Emmi Viitala (s. 26. kesäkuuta 1989 Lapua) on suomalainen pesäpalloilija. Viitala on pelannut aikuisten sarjoissa kaudesta 2003 lähtien. Kausina 2005–2017 hän on pelannut 276 Superpesiksen runkosarjaottelua Lapuan Virkiän, Pesä Ysien ja Porin Pesäkarhujen joukkueissa.


title: Enni Kylä-Kause

text: Enni Kylä-Kause (s. 2. toukokuuta 1987 Rauma) on suomalainen pesäpalloilija. Kylä-Kause on pelannut aikuisten sarjoissa kaudesta 2001 lähtien. Kausina 2007–2017 hän on pelannut 251 Superpesiksen runkosarjaottelua Feran, Lapuan Virkiän ja Rauman Lukon joukkueissa.


title: Isoaho (Viitasaari)

text: Isoaho on Viitasaaren kaupunginosa, joka sijaitsee kaupungin eteläpuolella. Alueella on noin 1700 asukasta.


title: Isoaho (Viitasaari)

text: Isoahon alueella sijaitsee jalkapallo- ja tenniskenttä. Nykyisin alueella on pääasiassa omakotitaloja, mutta myös rivitaloasuntoja löytyy.


title: Jere Saukko

text: Jere Saukko (s. 22. huhtikuuta 1993 Alajärvi) on suomalainen pesäpalloilija. Saukko on pelannut aikuisten sarjoissa kaudesta 2009 lähtien. Kausina 2012–2017 hän on pelannut 145 Superpesiksen runkosarjaottelua Alajärven Ankkureiden ja Vimpelin Vedon joukkueissa.


title: Jere Saukko

text: Kaudella 2018 Saukko edustaa Vimpelin Vetoa. Hänen sopimuksensa Vedon kanssa on voimassa kauden 2019 loppuun saakka.


title: Antti Korhonen (pesäpalloilija)

text: Antti Korhonen (s. 24. maaliskuuta 1993 Oulu) on suomalainen pesäpalloilija. Korhonen on pelannut aikuisten sarjoissa kaudesta 2009 lähtien. Kausina 2013–2017 hän on pelannut 142 Superpesiksen runkosarjaottelua Pattijoen Urheilijoiden ja Oulun Lipon joukkueissa. Korhosen kasvattajaseura on Oulun Lippo Juniorit.


title: Antti Korhonen (pesäpalloilija)

text: Kaudella 2018 Korhonen edustaa Sotkamon Jymyä. Hänen sopimuksensa Jymyn kanssa on voimassa kauden 2020 loppuun saakka.


title: Lauri Rönkkö

text: Lauri Rönkkö (s. 8. maaliskuuta 1994 Kajaani) on suomalainen pesäpalloilija. Rönkkö on pelannut aikuisten sarjoissa kaudesta 2011 lähtien. Kausina 2013–2017 hän on pelannut 38 Superpesiksen runkosarjaottelua Sotkamon Jymyn ja Imatran Pallo-Veikkojen joukkueissa. Rönkön kasvattajaseura on Kajaanin Pallokerho.


title: Lauri Rönkkö

text: Kaudella 2018 Rönkkö edustaa Sotkamon Jymyä. Hänen sopimuksensa Jymyn kanssa on voimassa kauden 2020 loppuun saakka.


title: Markus Tuikka

text: Markus Tuikka (s. 13. kesäkuuta 1993 Kajaani) on suomalainen pesäpalloilija. Tuikka on pelannut aikuisten sarjoissa kaudesta 2010 lähtien. Kausina 2013–2017 hän on pelannut 122 Superpesiksen runkosarjaottelua Sotkamon Jymyn joukkueessa. Tuikan kasvattajaseura on Kajaanin Pallokerho.


title: Markus Tuikka

text: Kaudella 2018 Tuikka edustaa Sotkamon Jymyä. Hänen sopimuksensa Jymyn kanssa on voimassa kauden 2019 loppuun saakka.


title: Miika Anttila

text: Miika Anttila (s. 19. joulukuuta 1994 Kankaanpää) on suomalainen pesäpalloilija. Anttila on pelannut aikuisten sarjoissa kaudesta 2010 lähtien. Kausina 2013–2017 hän on pelannut 133 Superpesiksen runkosarjaottelua Kankaanpään Mailan ja Seinäjoen JymyJussien joukkueissa. Anttilan kasvattajaseura on Kankaanpään Maila.


title: Miika Anttila

text: Kaudella 2018 Anttila edustaa JymyJusseja. Hänen sopimuksensa JymyJussien kanssa on voimassa kauden 2019 loppuun saakka.


title: Atte Kontio

text: Atte Kontio (s. 17. maaliskuuta 1996 Pattijoki) on suomalainen pesäpalloilija. Kontio on pelannut aikuisten sarjoissa kaudesta 2012 lähtien. Kausina 2016–2017 hän on pelannut 41 Superpesiksen runkosarjaottelua Seinäjoen JymyJussien joukkueessa. Kontion kasvattajaseura on Seinäjoen Maila-Jussit.


title: Atte Kontio

text: Kaudella 2018 Kontio edustaa JymyJusseja. Hänen sopimuksensa JymyJussien kanssa on voimassa kauden 2019 loppuun saakka.


title: Juuso Myllyniemi

text: Juuso Myllyniemi (s. 11. kesäkuuta 1991 Alajärvi) on suomalainen pesäpalloilija. Myllyniemi on pelannut aikuisten sarjoissa kaudesta 2009 lähtien. Kausina 2010–2017 hän on pelannut 198 Superpesiksen runkosarjaottelua Ulvilan Pesä-Veikkojen, Nurmon Jymyn, Koskenkorvan Urheilijoiden ja Seinäjoen JymyJussien joukkueessa. Myllyniemen kasvattajaseura on Seinäjoen Maila-Jussit.


title: Juuso Myllyniemi

text: Kaudella 2018 Myllyniemi edustaa JymyJusseja. Hänen sopimuksensa JymyJussien kanssa on voimassa kauden 2019 loppuun saakka.


title: Tero Tyynelä

text: Tero Tyynelä (s. 24. elokuuta 1995 Seinäjoki) on suomalainen pesäpalloilija. Tyynelä on pelannut aikuisten sarjoissa kaudesta 2010 lähtien. Kausina 2014–2017 hän on pelannut 105 Superpesiksen runkosarjaottelua Seinäjoen JymyJussien joukkueessa. Tyynelän kasvattajaseura on Seinäjoen Maila-Jussit.


title: Tero Tyynelä

text: Kaudella 2018 Tyynelä edustaa JymyJusseja. Hänen sopimuksensa JymyJussien kanssa on voimassa kauden 2019 loppuun saakka.


title: Elmeri Lieto

text: Elmeri Lieto (s. 14. tammikuuta 2000 Nurmo) on suomalainen pesäpalloilija. Lieto on pelannut aikuisten sarjoissa kaudesta 2014 lähtien. Kausina 2016–2017 hän on pelannut 52 Superpesiksen runkosarjaottelua Seinäjoen JymyJussien joukkueessa. Liedon kasvattajaseura on Seinäjoen Maila-Jussit.


title: Elmeri Lieto

text: Kaudella 2018 Lieto edustaa JymyJusseja. Hänen sopimuksensa JymyJussien kanssa on voimassa kauden 2019 loppuun saakka.


title: Nollaseiska

text: Nollaseiska oli suomalainen punk-rock-yhtye, joka toimi aktiivisesti vuosina 1997–2001. Yhtye julkaisi studioalbumin "Saat vihata maailmaa" vuonna 1999.


title: Avoimuus (psykologia)

text: Avoimuus tai avoimuus uusille kokemuksille on yksi viidestä suuresta persoonallisuuspiirteestä yhdessä ekstroversion, neuroottisuuden, sovinnollisuuden ja tunnollisuuden kanssa. MBTI:ssä se korreloi vahvasti kirjaimen N kanssa. Avoimuus edustaa tutkivaa kognitiivistä tyyliä, kertoen muun muassa kiinnostuksesta eri kokemuksia, teorioita, ideoita ja uskomusjärjestelmiä sekä abstraktia, monimutkaista ja eri asioita yhdisteleviä ajattelua kohtaan. Avoimuus on heterogeenisempi persoonallisuuden piirre kuin neljä muuta Big Five -piirrettä, koostuen esimerkiksi NEO-PI-R-järjestelmässä seuraavasta kuudesta osa-alueesta (facet):Sekä tutkijoilla että taiteilijoilla on selkeästi keskimääräistä korkeampi avoimuus, ja avoimet ihmiset ovat luovempia sekä tieteellisillä että taiteellisilla saavutuksilla mitaten että divergentin ajattelun (käytännössä epätavallinen mutta toimiva ongelmanratkaisu) testeissä. Monimutkaisempien ideoiden ohella avoimet ihmiset ovat kiinnostuneempia myös monimutkaisemmasta musiikista ja sen rakenteesta.


title: Avoimuus (psykologia)

text: Avoimuus poikkeaa muista Big Five -piirteistä siten, että siinä ei ole eroa sukupuolten välillä, kun muuten naisilla on korkeampi ekstroversio, sovinnollisuus, tunnollisuus ja neuroottisuus, ja avoimuus korreloi selkeämmin älykkyysosamäärän kanssa kuin muut piirteet korrelaatiokertoimen vaihdellessa noin r=0.30 ja r=0.45 välillä tutkimuksesta riippuen. Avoimuus on yhteydessä parempaan palkkaan. Ykittäisistä tekijöistä kuitenkin ÄO vaikuttaa eniten palkkaan, ja ÄO ja avoimuus korreloivat keskenään. Korkeampi palkka voi siis johtua vain pelkistä paremmistä kognitiivisista kyvyistä. Älykyyden ohella avomoimuus korreloi eniten persoonallisuuden piirteistä poliittisen mielipiteen kanssa: avoimet ihmiset ovat selkeästi liberaalimpia kuin ei-avoimet ihmiset.


title: Avoimuus (psykologia)

text: Avoimet ihmiset ovat kiinnostuneempia laajemmin eri aktiviteeteista, kun taas ekstrovertit ovat kiinnostuneita aktiviteeteista useammin. Avoimet ihmiset kokeilevat muiden asioiden ohella useammin kannabista, mutta varsinainen päihderiippuvuus liittyy enemmän epämiellyttäviä tunteita aiheuttavaan neuroottisuteen ja hallintamekanismeja heikentävään alhaiseen tunnollisuuteen. Psykiatrisista sairauksista avoimuus liittyykin enemmän skitsotyyppiseen persoonallisuushäiriöön ja skitsofreniaan. Sen sijaan kun avoimuus korreloi selkeästi positiivisesti ÄO:n kanssa, korreloi skitsofrenia negatiivisesti ÄO:n kanssa. Skitsofrenia liittyykin osin liian alhaiseen älykkyyteen suhteessa latentin inhibition osa-alueeseen avoimuudessa, kun taas korkea ÄO ja korkea avoimuus (alhainen latentti inhibitio) liittyy tieteellisiin ja taiteellisiin saavutuksiin.


title: Avoimuus (psykologia)

text: Avoimuuden olemassolo yhtenä viidestä persoonallisuuden piirteestä on todistettu leksikaalisin tutkimuksin. Niissä on havaittu avoimuuden lisäksi neljä muuta eri persoonallisuuden piirrettä, jotka eivät korreloi keskenään eri persoonallisuuden piirteitä kuvaavien adjektiivien korreloidessa samaan aikaan yleensä jonkin viidestä piirteestä kanssa. Leksikaalisissa tutkimuksissa kuvausten kuten "creative", "intellectual", "artistic", "philosophical" ja "deep" välillä on selvä korrelaatio. Myös lauseet kuten "Love to think up new ways of doing things" ja "Have difficulty understanding abstract ideas" (käänteisesti) korreloivat leksikologisten tutkimusten sanojen kanssa.


title: Isosilkkikukka

text: Isosilkkikukka ("Clarkia amoena") on horsmakasvien (Onagraceae) heimoon, silkkikukkien ("Clarkia") sukuun kuuluva kasvilaji, jota käytetään koristekasvina. Isosilkkikukasta voidaan erottaa kolme eri alalajia: "Clarkia amoena" ssp. "amoena", "Clarkia amoena" ssp. "huntiana" ja "Clarkia amoena" ssp. "whitneyi". Luonnossa isosilkkikukka kasvaa metsissä sekä pensastomailla ja menestyy lähes merenpinnan tasosta aina 1000 metrin korkeudelle saakka. Isosilkkikukka kukkii kesä–elokuussa ja sillä on vaaleanpunaiset kukat. Vuoriapollo ("Parnassius phoebus") hakee luonnossa mettä isosilkkikukan kukista.


title: Anton Vuorinen

text: Anton Vuorinen (2. heinäkuuta 1853 Kokemäki – 1930) oli suomalainen maalarimestari, varatuomari, asianajaja ja kunnallismies.


title: Anton Vuorinen

text: Vuorinen kävi 7-vuotiaana kuusi viikkoa kiertokoulua ja lähti 13-vuotiaana Tampereelle maalarinoppiin. Hän menestyi ammatissa niin hyvin että saattoi vuonna 1872 perustaa Tampereelle oman maalarinliikkeen. Hän oli sitten mukana Tampereen kunnallispolitiikassa ollen muun muassa kaupunginvaltuuston jäsenenä 1881–1886 ja rahatoimikamarin puheenjohtajana 1883. Vuorinen kuului myös tamperelaisen Aamulehden perustajiin ja toimi lehden ensimmäisenä isännöitsijänä. Vuonna 1881 Tampereen Sanomat-lehti uutisoi pilkallisesti J. V. Snellmanin 75-vuotispäiville osallistuneen tamperelaisen valtuuskunnan matkasta. Tämä suututti kyseiseen valtuuskuntaan kuuluneet lennätinpäällikkö F. V. Jalanderin ja tehtailija Anton Vuorisen niin, että he alkoivat puuhata uutta kilpailevaa lehteä Tampereelle. Tämän uuden lehden, Aamulehden, näytenumero ilmestyikin jo joulukuussa 1881.


title: Anton Vuorinen

text: 1880-luvun puoluetaisteluiden aikana Tampereen pormestarin Fredrik Vilhelm Procopén kerrottiin sanoneen Vuoriselle "Ei yks maalari ymmärrä mitä seiso lakissa" ja Vuorisen vastanneen tähän "Tampereen pormestari ei nyt ymmärrä lain tulkintaa, mutta oppimaton maalari voi lukea sellaiseksi lakimieheksi, että ymmärtää lakia". Vuorinen luopui 1880-luvun puolivälissä entisestä ammatistaan ja ryhtyi opiskelemaan suorittaen ylioppilastutkinnon yksityisoppilaana Hämeenlinnan normaalilyseossa 1887. Hän opiskeli sitten Helsingin yliopistossa valmistuen filosofian kandidaatiksi 1889, filosofian maisteriksi 1890 ja molempien oikeuksien kandidaatiksi 1892. Hän auskultoi Turun hovioikeudessa ja sai varatuomarin arvon. Vuorinen toimi asianajajana ensin Tampereella ja sittemmin Helsingissä.


title: Anton Vuorinen

text: Vuorinen lahjoitti 1911 Hollolan pitäjän Jalkarannan kylässä sijainneen kesäasuntonsa Korpikodin Pikku- ja Kiertokoulun opettajain ja opettajatarten liitolle (nykyisin Alkuopetuksen Opettajain Liitto ry) lepokodiksi. Hän oli rakennuttanut Korpikodin vuonna 1905.


title: Anton Vuorinen

text: Vuorinen rakennutti Helsingin Punavuoreen Fredrikinkatu 19:ään viisikerroksisen Wuorisen eli Kulmion talon jonka ensimmäinen vaihe valmistui 1896. Talon suunnitteli arkkitehtitoimisto Nyström, Petrelius & Penttilä.


title: Anton Vuorinen

text: Anton Vuorisen lapsia olivat Patentti- ja rekisterihallituksen ylijohtaja Paavo Ant-Wuorinen, kemisti Olli Ant-Wuorinen, kemisti ja diplomi-insinööri Jalo Ant-Wuorinen sekä rehtori Taimi Wuorinen.


title: Ukon pakka - Kalevalainen tarot

text: Ukon pakka - Kalevalainen tarot on suomalaisen kirjailijan ja taiteilijan Susanna Salon (s.1985) esikoisteos. Ukon pakka käsittää 78 tarotkorttia ja yli 300-sivuisen tulkinta oppaan jossa Salo yhdistää tarotkortit suomalaiseen kansanperinteeseen, Kalevalaan ja mytologiaan. Salo on laatinut jokaiselle kortille tulkinnan sekä kuvittanut kortit neljää lukuun ottamatta. Kortit Liekkiö, Maailmanpuu, Hautausmaanväki ja Lohikäärme on kuvittanut Laura Kautovaara. Ukon pakan on julkaissut Salakirjat ja se on käännetty englanniksi. Englannin kielinen teos on nimeltään Mythologia Fennica Tarot ja se julkaistaan syksyllä 2018. Kirjan on kääntänyt englanniksi Eero Korpinen.


title: Ukon pakka - Kalevalainen tarot

text: Susanna Salo on tehnyt itsenäistä tutkimustyötä yli seitsemän vuoden ajan Ukon pakkaa varten. Hän on perehtynyt laajasti Kalevalan tutkimukseen, Suomalaisen mytologian tutkimukseen, shamanismiin sekä vertailevaan uskontotieteeseen ja kansantaruihin. Ukon pakkaa varten hän on myös tehnyt laajan tutkimuksen Suomalaisen Kirjallisuuden Seuran (SKS) arkistolla, jonka pohjalta on syntynyt teoksen pieni arkana. Teos on jaettu isoon ja pieneen arkanaan perinteisen tarotin tapaan. Ison arkanan aiheet ovat Kalevalan taruihin ja henkilöhahmoihin liittyviä sekä muinaista shamanistista maailmankuvaa esitteleviä. Pieni arkana on jaettu neljän elementin mukaan, jotka Salo on nimennyt suomalaisen kansanperinteen mukaisesti käyttäen termejä vedenväki, tulenväki, ilmanväki ja maanväki.


title: Ukon pakka - Kalevalainen tarot

text: Ukon pakan pienessä arkanassa Salo esittelee 56 erilaista uskomusolentoa, myyttistä eläintä sekä vanhoja suomalaisia haltioita ja jumalia. Mukana on myös runsaasti alkuperäisiä tarinoita näihin olentoihin liittyen, jotka ovat peräisin Suomalaisen Kirjallisuuden Seuran (SKS) arkistolta.


title: Ukon pakka - Kalevalainen tarot

text: Susanna Salon teos Ukon pakka voitti vuosittain järjestettävän Vuoden Rajatietokirja -kilpailun yleisön äänestyksen. Ultra-lehden numerossa 2/2018 oli Jukka Niemisen kirjoittama Susanna Salon haastattelu. Muita haastatteluita on ollut Sielun Peili-lehdessä (2/2018), Ääretön-lehdessä (6/2018) sekä Minä Olen lehdessä (6/2018).


Ukon pakka - Kalevalainen tarot


title: Sirokesäkynttilä

text: Sirokesäkynttilä eli herrasväenkaura ("Gaura lindheimeri") on horsmakasvien (Onagraceae) heimoon ja kesäkynttilöiden ("Gaura") sukuun kuuluva kasvilaji, jota käytetään koristekasvina. Sitä kasvaa luonnossa ainakin Yhdysvaltojen eteläosissa.


title: Sirokesäkynttilä

text: Sirokesäkynttilä on mätästävä ja kasvaa noin 90–150 cm korkeaksi. Sen lehdet ovat muodoltaan suikeita tai lusikkamaisia. Sirokesäkynttilän kukat sijaitsevat pitkänä terttuna varren latvassa ja kukat ovat väriltään aluksi valkoisia, mutta muuttuvat ajan myötä vaaleanpunertaviksi.


title: Sirokesäkynttilä

text: Sirokesäkynttilä kasvaa parhaiten hiekkaisella ja hyvin vettä läpäisevällä kasvualustalla täydessä auringon valossa.


title: Sirokesäkynttilä

text: Sirokesäkynttilän tieteellisen nimen lajinimi ("lindheimeri") viittaa 1800-luvulla eläneeseen teksasilaiseen kasvien keräilijään Ferdinand Jacob Lindheimeriin.


title: Blue Danube

text: Blue Danube () oli Isossa Britanniassa kehitetty taktisen luokan ydinpommi. Tämä ydinase tuli käyttöön Britannian eräänä ensimmäisistä ydinaseista. Sen muita nimiä olivat: "Smallboy", "the Mk.1 Atom Bomb" (suom. Mark 1 -atomipommi), "Special Bomb" eli "erikoispommi" ja "OR.1001". Pommi kehiteltiin 1950-luvun alkupuolella. Ydinfissioon perustuvaa pommia testattiin Joulusaarilla sekä Australian Maralingassa ennen käyttöön ottoa. Aktiivi käyttö kesti varsin lyhyen aikaa, eli vuodet 1953–1962. Pommin konstruktio eli kokoonpano ei suuresti eronne Fat Man -tyypistä. Räjähdelinssien määrä oli 32 kpl. Pommeja valmistettiin arviolta 58 kpl.


title: Blue Danube

text:
Aluksi vain V-pommittajat kykenivät kuljettamaan tämän ydinaseen. Fissiili materiaali oli plutonium, ja sen sytytys oli monipisteinen. Pommin isänä eli pääkehittelijänä voitaneen pitää William Penneyta. Pommi oli muodoltaan suuri sekä raskas, mutta aerodynaaminen eli virtaviivainen. Vaikutteita se oli voinut saada Barnes Wallisilta. Räjähdysvoima oli 14 kilotonnia (kT). Ulkomitat ovat 24 jalan pituus, 5 jalan paksuus sekä 10 000 paunan omamassa eli n. 4 500 kg:n omamassa.
Red Beard (suom. "Punaparta") korvasi nopeassa tahdissa tämän pommityypin.


title: Pia Viertonen

text: Pia Viertonen (s. 5. syyskuuta 1945 Helsinki) on uransa lopettanut suomalainen pesäpalloilija. Vuosina 1964–1978 Viertonen pelasi naisten SM-sarjassa 130 runkosarjaottelua vain Puna-Mustien joukkueessa. Ulkopelissä Viertosen pelipaikka oli ykkösvahtina. Viertonen valittiin 12 kertaa Itä–Länsi-otteluun.


title: Kirsi Annila

text: Kirsi Annila (s. 2. huhtikuuta 1973) on uransa lopettanut suomalainen pesäpalloilija. Vuosina 1992–2004 Annila pelasi naisten Superpesiksessä 294 runkosarjaottelua Ylihärmän Junkkareiden, Ylihärmän Pesis-Junkkareiden ja Siilinjärven Pesiksen joukkueissa. Ulkopelissä Annilan pelipaikka oli kolmospolttajana. Annila valittiin 11 kertaa Itä–Länsi-otteluun.


title: Eksitotoksisuus

text: Eksitotoksisuus on hermomyrkyllisyyden muoto. Sillä tarkoitetaan hermosolujen vaurioitumista tai kuolemaa tietynlaisen tapahtumaketjun seurauksena, joka alkaa siitä kun liian suuret määrät L-glutamaatti välittäjäainetta tai sen kaltaisia aineita sitoutuu hermoston ionikanavatyyppisiin glutamaattireseptoreihin näitä reseptoreita aktivoiden eli toimien agonisteina. Yleensä agonistiset aineet ovat aminohappoja. Ne päästävät reseptorisitoutumisensa kautta liian suuret määrät kalsium-ioneita (Ca) hermosoluihin. Ionit käynnistävät hallitsemattomasti hermosolun sisällä olevia hajottavia entsyymeitä kuten fosfolipaaseja, nukleaaseja ja proteaaseja, jotka vastaavasti hajottavat rasvahappoja, nukleiinihappoja ja proteiineja. Hermosolut koostuvat näistä molekyyleistä, joten entsyymit hajottavat hermosolun rakenteita siten vaurioittaen tai tappaen solun. Säätelyn pettäminen voi johtaa myös solua vaurioittavien radikaalien muodostumiseen. Laaja eksitotoksisuus voi tällä tavoin aiheuttaa merkittäviä hermovaurioita. Eksitotoksisten aineiden vapautumisen taustalla ovat omat syynsä.


title: Eksitotoksisuus

text: Eksitotoksiinit ovat mitä tahansa aineita jotka saavat aikaan eksitotoksisuutta sitoutumalla ionikanavatyyppisiin glutamaattireseptoreihin aktivoivasti. Hermoston yhtenä välittäjäaineista toimiva L-glutamaatti voi toimia eksitotoksiina niitä ollessa hermosolujen ympärillä liikaa, mutta myös jotkin kehon ulkoiset aineet, kuten syanobakteerien tuottama myrkky BMAA (β-metyyliamino-L-alaniini), voivat olla eksitotoksisia. Ihmisillä L-glutamaatti on pääasiallinen glutamaattireseptoreita kiihdyttävä aine. Sitä on siis muita vastaavia välittäjäaineita runsaammin hermostossa. Siksi yleensä glutamaatti liittyy keskeisesti eksitotoksisuuteen tästä puhuttaessa, mutta asia kuitenkin riippuu käsitellystä aihealueesta.


title: Eksitotoksisuus

text: Joissain sairauksissa ja terveydellisissä tiloissa esiintyy hermoston vaurioitumista, joihin liittyy tai epäillään liittyvän osa- tai päätekijöinä eksitotoksisia tapahtumaketjuja. Esimerkkejä tiloista joihin voi liittyä eksitotoksisuutta ovat selkäydinvammat, verenkierron häiriöiden aiheuttamat halvaukset, päähän osuneiden iskujen aiheuttamat aivovammat, pitkittyneiden epileptisten kohtausten hermovauriot, hermovauriot vakavassa alhaisessa verensokeritasossa (hypoglykemiassa), äänten aiheuttamat kuulovauriot, MS-tauti, ALS-tauti, Alzheimerin tauti, Parkinsonin tauti ja Huntingtonin tauti.


title: Eksitotoksisuus

text: Ionikanavatyyppisiä glutamaattireseptoreita on kolmea tyyppiä: NMDA-, kainaatti- ja AMPA-reseptorit. Eksitotoksisuus voi välittyä kaikkien näiden reseptorityyppien kautta. Näiden reseptorien agonistit voivat aiheuttaa eksitotoksisuutta, mutta reseptorien toimintaa salpaavat aineet eli antagonistit puolestaan estävät eksitotoksisuutta. Tällainen antagonisti on esimerkiksi memantiini (mm. Alzheimer-lääke), joka on NMDA-reseptori antagonisti. Toisaalta suuret annokset joitakin NMDA-reseptorien antagonisteja voi puolestaan aiheuttaa omanlaisiaan aivovaurioita, joita kutsutaan välillä Olneyn leesioiksi.


title: Eksitotoksisuus

text: Glutamaatin haitalliset vaikutukset hermostoon havaitsi 1954 ensimmäisenä japanilainen tiedemies T. Hayashi, joka huomasi glutamaatin suoran annostelun aivoihin tai valtimoihin aiheuttavan epileptisiä kohtauksia.


title: Eksitotoksisuus

text: D. R. Lucas ja J. P. Newhouse totesivat 1957 muiden julkaisemien tutkimustulosten pohjalta että 20-30 grammaa natriumglutamaattia suoraan verenkiertoon pistettynä kerta-annoksena ei aiheuta terveyshaittoja. Omassa tutkimuksessaan he kuitenkin ilmoittivat ensimmäisimpien joukossa viitteitä glutamaatin hermomyrkyllisyydestä ja kertoivat havainneensa ihon alle pistetyn lähes kuolettavan annoksen natriumglutamaattia aiheuttavan vastasyntyneillä hiirillä verkkokalvojen sisäkerrosten hermovaurioita.


title: Eksitotoksisuus

text: 1969 John Olney esitti hiirikokeidensa pohjalta että hermovauriot rajoitu verkkokalvoon, vaan vaurioita esiintyy myös aivoissa. 1970-luvulta alkaen vaikutusta alettiin kutsumaan "eksitotoksisuudeksi" johtuen glutamaatin hermostoa kiihdyttävästä (eng. "excitatory") ja kyllin suurissa määrin myrkyllisestä eli "toksisesta" vaikutuksesta johtuen.


title: Eksitotoksisuus

text: 1980-luvulla alettiin ymmärtää eksitotoksisuuden biokemiallista mekanismia, ja että se johtuu Ca hallitsemattomasta virtauksesta hermosoluun.


title: Sari Lemponen

text: Sari Lemponen (s. 3. marraskuuta 1973) on uransa lopettanut suomalainen pesäpalloilija. Vuosina 1991–2005 Lemponen pelasi naisten Superpesiksessä 312 runkosarjaottelua Oulun Lipon, Pattijoen Urheilijoiden ja Porin Pesäkarhujen joukkueissa. Ulkopelissä Lemposen pelipaikka oli kakkoskopparina. Lemponen valittiin 11 kertaa Itä–Länsi-otteluun.


title: Anne Nurmela

text: Anne Nurmela (s. 28. marraskuuta 1968) on uransa lopettanut suomalainen pesäpalloilija. Vuosina 1986–1998 Nurmela pelasi naisten SM-sarjassa ja Superpesiksessä 267 runkosarjaottelua Vähänkyrön Viestin, Ikaalisten Tarmon, Vihdin Pallon, Manse PP:n ja Porin Pesäkarhujen joukkueissa. Ulkopelissä Nurmelan pelipaikka oli kakkospolttajana. Nurmela valittiin 11 kertaa Itä–Länsi-otteluun ja 4 kertaa Liitto–Lehdistö-otteluun.


title: Terhi Rönkä

text: Terhi Rönkä (s. 22. toukokuuta 1975) on uransa lopettanut suomalainen pesäpalloilija. Vuosina 1992–2004 Rönkä pelasi naisten Superpesiksessä 282 runkosarjaottelua Siilinjärven Pesiksen, Kajaanin Hymyn ja Kirittärien joukkueissa. Ulkopelissä Röngän pelipaikka oli kakkoskopparina. Rönkä valittiin 11 kertaa Itä–Länsi-otteluun.


title: Tiina Saarenketo

text: Tiina Saarenketo (s. 1. toukokuuta 1964) on uransa lopettanut suomalainen pesäpalloilija. Vuosina 1979–1995 Saarenketo pelasi naisten SM-sarjassa ja Superpesiksessä 304 runkosarjaottelua Jyväskylän Kirin, Helsingin Roihun, Viinijärven Urheilijoiden ja Siilinjärven Pesiksen joukkueissa. Ulkopelissä Saarenkedon pelipaikka oli polttolinjassa. Saarenketo valittiin 11 kertaa Itä–Länsi-otteluun ja neljä kertaa Liitto–Lehdistö-otteluun.


title: Sirpa Helin

text: Sirpa Helin (s. 6. syyskuuta 1959) on uransa lopettanut suomalainen pesäpalloilija. Vuosina 1974–1996 Helin pelasi naisten SM-sarjassa ja Superpesiksessä 294 runkosarjaottelua Lännen Pallon, Ulvilan Pesä-Veikkojen ja Turku-Pesiksen joukkueissa. Ulkopelissä Helinin pelipaikka oli pesävahtina. Helin valittiin 10 kertaa Itä–Länsi-otteluun ja neljä kertaa Liitto–Lehdistö-otteluun.


title: Eeva Karttunen

text: Eeva Karttunen (s. 25. kesäkuuta 1963) on uransa lopettanut suomalainen pesäpalloilija. Vuosina 1982–1996 Karttunen pelasi naisten SM-sarjassa ja Superpesiksessä 268 runkosarjaottelua Viinijärven Urheilijoiden ja Turku-Pesiksen joukkueissa. Ulkopelissä Karttusen pelipaikka oli kakkospolttajana. Karttunen valittiin 10 kertaa Itä–Länsi-otteluun ja 6 kertaa Liitto–Lehdistö-otteluun.


title: Kirsi Lakaniemi

text: Kirsi Lakaniemi (s. 1. kesäkuuta 1967) on uransa lopettanut suomalainen pesäpalloilija. Vuosina 1986–1997 Lakaniemi pelasi naisten SM-sarjassa ja Superpesiksessä 247 runkosarjaottelua Vähänkyrön Viestin, Helsingin Roihun ja Jyväskylän Kirin joukkueissa. Ulkopelissä Lakaniemen pelipaikka oli lukkarina. Lakaniemi valittiin 10 kertaa Itä–Länsi-otteluun ja 6 kertaa Liitto–Lehdistö-otteluun.


title: Tiina Tolonen

text: Tiina Tolonen (s. 25. helmikuuta 1985 Sotkamo) on uransa lopettanut suomalainen pesäpalloilija. Vuosina 2001–2015 Tolonen pelasi naisten Superpesiksessä 246 runkosarjaottelua Kajaanin Hymyn, Tyrnävän Tempauksenn, Sotkamon Jymyn, Pesä Ysien ja Kirittärien joukkueissa. Ulkopelissä Tolosen pelipaikka oli polttolinjassa. Tolonen valittiin 10 kertaa Itä–Länsi-otteluun ja kaksi kertaa Liitto-Lehdistö-otteluun.


title: Anu Turpeinen

text: Anu Turpeinen (s. 27. kesäkuuta 1967) on uransa lopettanut suomalainen pesäpalloilija. Vuosina 1985–1995 Turpeinen pelasi naisten Superpesiksessä 223 runkosarjaottelua Viinijärven Urheilijoiden ja Siilinjärven Pesiksen joukkueissa. Ulkopelissä Tolosen pelipaikka oli lukkarina. Turpeinen valittiin 10 kertaa Itä–Länsi-otteluun ja neljä kertaa Liitto–Lehdistö-otteluun.


title: Milla Lindström

text: Milla Lindström (s. 5. heinäkuuta 1989 Pattijoki) on suomalainen pesäpalloilija. Lindström on pelannut aikuisten sarjoissa kaudesta 2007 lähtien. Kausina 2008–2017 hän on pelannut 222 Superpesiksen runkosarjaottelua Tyrnävän Tempauksen ja Porin Pesäkarhujen joukkueissa. Lindströmin kasvattajaseura on Pattijoen Urheilijat.


title: Noora Patrikainen

text: Noora Patrikainen (s. 3. syyskuuta 1996 Raahe) on suomalainen pesäpalloilija. Patrikainen on pelannut aikuisten sarjoissa kaudesta 2011 lähtien. Kausina 2014–2017 hän on pelannut 96 Superpesiksen runkosarjaottelua Kirittärien ja Pesä Ysien joukkueissa. Patrikaisen kasvattajaseura on Jyväskylän Pesis.


title: Senni Sallinen

text: Senni Sallinen (s. 1. tammikuuta 1997 Vehkalahti) on suomalainen pesäpalloilija. Sallinen on pelannut aikuisten sarjoissa kaudesta 2013 lähtien. Kausina 2015–2017 hän on pelannut 50 Superpesiksen runkosarjaottelua Viinijärven Urheilijoiden ja Manse PP:n joukkueissa. Sallisen kasvattajaseura on Viinijärven Urheilijat.


title: Susanne Ojaniemi

text: Susanne Ojaniemi (s. 8. marraskuuta 1991 Järvenpää) on suomalainen pesäpalloilija. Ojaniemi on pelannut aikuisten sarjoissa kaudesta 2007 lähtien. Kausina 2010–2017 hän on pelannut 181 Superpesiksen runkosarjaottelua vain Porin Pesäkarhujen joukkueessa. Ojaniemen kasvattajaseura on Järvenpään Pesis.


title: Henna Peltokangas

text: Henna Peltokangas (s. 22. elokuuta 1991 Ylihärmä) on suomalainen pesäpalloilija. Peltokangas on pelannut aikuisten sarjoissa kaudesta 2008 lähtien. Kausina 2008–2017 hän on pelannut 200 Superpesiksen runkosarjaottelua Ylihärmän Pesis-Junkkareiden, Mansen Räpsän, Lapuan Virkiän ja Manse PP:n joukkueissa. Peltokankaan kasvattajaseura on Ylihärmän Pesis-Junkkarit.


title: Haitin ensimmäinen keisarikunta

text: Haitin ensimmäinen keisarikunta (, ) oli vaalimonarkia Pohjois-Amerikassa. Haiti oli Ranskan hallitsemana ennen itsenäistymistään 1. tammikuuta 1804. Haitin kenraalikuvernööri Jean-Jacques Dessalines perusti keisarikunnan 22. syyskuuta 1804. Julistaen itsensä keisari Jacques I:ksi, hän piti kruunajaisensa 6. lokakuuta 1804. 20. toukokuuta 1805 promulgoitu perustuslaki määritteli tavan, jolla keisarikuntaa hallittiin: valtio jaettiin kuuteen osa-alueeseen. Jokaisen osa-alueen kenraali oli keisarin vastaava. Perustuslaki määritteli myös kruununperimysjärjestyksen ja hallitsevalla keisarilla oli valta nimittää kruununperijänsä. Perustuslaki kielsi myös valkoisia ihmisiä, lukuun ottamatta kansalaisuuden saaneita saksalaisia ja puolalaisia, omistamasta omaisuutta keisarikunnassa.


title: Haitin ensimmäinen keisarikunta

text: Keisari Jacques I salamurhattiin 17. lokakuuta 1806. Tämän jälkeen kaksi hänen hallintonsa jäsentä, Alexandre Pétion ja Henri Christophe, nousi valtaan, joka johti valtion jakamiseen kahtia: Pétion johti eteläistä Haitin tasavaltaa ja Christophe pohjoista Haitin valtiota. 43 vuotta myöhemmin, 26. elokuuta 1849, presidentti Faustin Soulouque perusti keisarikunnan uudelleen, joka oli olemassa 15. tammikuuta 1859 asti.


title: Raoul Jobin

text: Raoul (s. "Joseph Roméo") Jobin (8. huhtikuuta 1906 Québec City – 13. tammikuuta 1974 Québec City) oli kanadalainen tenori. Hän opiskeli aluksi Louis Gravelin ja Émile Larochellen johdolla Kanadassa. Hän täydensi opintojaan Pariisissa ja teki siellä ammattimaisen debyyttinsä 28. toukokuuta 1930. Pariisin oopperassa hän debytoi saman vuoden heinäkuun 3. päivänä Tybaltin roolissa "Romeon ja Julian" (Charles Gounod) esityksessä. Hän meni samana vuonna Kanadassa naimisiin sopraano Thérèse Drouinin kanssa; pariskunta esiintyi yhdessä sekä resitaaleissa että oopperassa.


title: Raoul Jobin

text: Jobin tulkitsi Ranskassa erityisesti ranskalaisen oopperan rooleja, mutta tutustui myös italialaisiin ja saksalaisiin teoksiin. Hän esiintyi 1930-luvulla myös Alankomaissa, Espanjassa sisällissodan aikana ja Italiassa. 1940-luvulla hän keskittyi esiintymään Pohjois- ja Etelä-Amerikassa. Ensimmäisen suuren wagneriaanisen roolinsa hän esitti tulkitsemalla "Lohengrinin" nimiroolin Pariisissa 16. toukokuuta 1947. Hän esiintyi useissa kantaesityksissä ja loi näin Gian-Carlo Menottin, Henri Tomasin ja Marcel Mirouzen rooleja.


title: Raoul Jobin

text: 1950-luvun lopusta alkaen Jobin toimi opetustehtävissä; hänen oppilaidensa joukossa olivat Colette Boky, Jean Bonhomme, Claude Corbeil, Gaston Germain, Bruno Laplante, Jacqueline Martel, Joan Patenaude, Jean-Louis Pellerin ja Huguette Tourangeau. Jobin oli Canada Councilin jäsen vuosina 1961–1964. Vuonna 1951 hänestä tehtiin Kunnialegioonan ritari ja vuonna 1967 Kanadan ritarikunnan Companion.


title: Raoul Jobin

text: Raoul Jobinin elämäkerran julkaisi Renée Maheux vuonna 1983. André Jobin on Raoulin poika.


title: Caro Lamoureux

text: Marie Julienne Pauline Caroline "Caro" Lamoureux (3. tammikuuta 1904 Montreal – 11. elokuuta 1998 Montreal) oli kanadalainen sopraano. Hän opiskeli laulua Céline Marierin sekä lavatekniikkaa Jeanne Maubourgin ja Albert Robervalin johdolla. Hän teki debyyttinsä 16-vuotiaana Salle Montcalmissa ja työskenteli yhdeksän vuoden ajan puoliammattimaisena operettilaulajana. Vuonna 1924 hän esitti nimiroolin Alphonse Lavallée-Smithin "Gisèle"-operetin kantaesityksessä. Vuonna 1929 hän esiintyi ensimmäistä kertaa Société canadienne d'opéretten kanssa Victor Massén "Les noces de Jeannetten" esityksessä. Hän myös tulkitsi Leilan roolin "Helmenkalastajissa".


title: Caro Lamoureux

text: Lamoureux oli myös Variétés lyriquesin tähtiesiintyjä. Oopperan puolella hän esiintyi muiden muassa Mireillen, Neddan, Rosinan, Violettan ja Philinen rooleissa. Hän myös esiintyi Gemman roolissa J. Ulric Voyerin oopperassa "L'intendant bigot" (1931).


title: Cashmere Cat

text: Magnus August Høiberg (s. 29. marraskuuta 1987), joka tunnetaan taiteilijanimeltään Cashmere Cat, on norjalainen DJ, tuottaja ja muusikko. Hänet tunnetaan parhaiten useille artisteille tuottamistaan kappaleistaan kuin myös kyseisien artistien kappaleiden remixaamisesta ja muokkaamisesta. Hän edusti Norjaa vuoden DMC World DJ Championships -kilpailussa vuosina 2006–2009. Cashmere Catin esikois-EP "Mirror Maru" julkaistiin lokakuussa 2012 ja esikoisstudioalbumi "9" huhtikuussa 2017.


title: Anna Malenfant

text: Anna Malenfant (16. lokakuuta 1905 Shediac – 15. kesäkuuta 1988 Montreal) oli kanadalainen kontra-altto ja pedagogi, joka toimi myös säveltäjänä salanimellä "Marie Lebrun". Hän aloitti laulu-uransa Monctonissa Gilbert & Sullivanin The Mikadossa. Vuonna 1924 hän pääsi Bostoniin opiskelemaan Rose Stewartin johdolla. Sitten hän lähti Pariisiin opiskelemaan Félia Litvinnen (1925–1926) ja Napoliin Massimiliano Perillin (1927–1929) johdolla. Palattuaan Pohjois-Amerikkaan hän lauloi vuoden ajan connecticutilaisella radioasemalla nimellä Louise Malmont. Vuosina 1930–1939 Malenfant opiskeli Salvator Issaurelin johdolla Montrealissa.


title: Anna Malenfant

text: Malenfant lauloi Windsor Hotelisa vuonna 1930 ja perusti Trio lyriquen vuonna 1932 Ludovic Huotin ja Lionel Daunaisin kanssa. Hän pääsi esiintymään solistina sellaisten teosten kuin Verdin requiemin ja Beethovenin yhdeksännen sinfonian esityksissä. Variétés lyriquesin kanssa Malenfant esiintyi ensimmäistä kertaa vuonna 1937 Carmenin roolissa Raoul Jobinn vastaparina. Seuraavana vuonna hän tulkitsi Charlotten roolin oopperassa "Werther". Hänen muihin rooleihinsa kuului Marina. Vuonna 1958 Malenfant pääsi Canada Councilin stipendillä Maria Canellin ja Tito Schipan oppiin Roomaan.


title: Anna Malenfant

text: Malenfantin oppilaiden joukossa olivat Constance Lambert ja Colette Merola. Hänen omaan sävellystuotantoonsa kuuluu hänen kotiseutujensa innoittamia lauluja.


title: Otto-Werner Mueller

text: Otto-Werner Mueller (23. kesäkuuta 1926 Bensheim – 25. helmikuuta 2016 Charlotte) oli saksalaissyntyinen kapellimestari, pianisti ja pedagogi. Hän debytoi 19-vuotiaana Stuttgartin radiossa, jossa hän myös perusti lauluyhtyeen ja johti sitä.


title: Otto-Werner Mueller

text: Mueller muutti Montrealiin vuonna 1951 ja toimi sekä pianistina että kapellimestarina radiossa ja televisiossa. Hän sai opetusta Igor Markevitchilta ja voitti vuonna 1958 toisen palkinnon panamerikkalaisessa orkesterinjohtokilpailussa. Hän oli Victoria School of Musicin perustaja (1963) ja ensimmäinen johtaja (vuoteen 1965). Hänestä tuli vuonna 1963 Victorian sinfoniaorkesterin kapellimestarina ja hän toimi myös Moskovassa vierailevana professorina, jolloin hän pääsi opettamaan Maksim Šostakovitšia ja Rudolf Baršaita. Vuonna 1965 hän johti CBC:n televisiotuotantoa "Sevillan parturista" ja sai tästä hyvästä Emmy-palkinnon.


title: Otto-Werner Mueller

text: Vuonna 1967 Mueller asettui Yhdysvaltoihin. Hän johti orkestereita useissa kanadalaisissa ja yhdysvaltalaisissa kaupungeissa sekä Moskovassa, Leningradissa ja Riiassa. Hän kantaesitti monia kanadalaisteoksia. Hän myös opetti monissa eri opinahjoissa, kuten Curtis Institutessa (Philadelphia).


title: NRP Vasco da Gama (F330)

text: NRP Vasco da Gama (runkonumero F330) on Portugalin laivaston vuonna 1989 vesillelaskettu Vasco da Gama -luokan fregatti.


title: NRP Vasco da Gama (F330)

text: Alus tilattiin Blohm+Vossilta, missä köli laskettiin 2. helmikuuta 1989. Alus laskettiin vesille 26. kesäkuuta 1989 ja otettiin palvelukseen 18. tammikuuta 1991.


title: NRP Vasco da Gama (F330)

text: Alus kuului 16. marraskuuta 1999 – 22. helmikuuta 2000 Australian johtamaan INTERFET rauhanturvaoperaation laivasto-osastoon Itä-Timorissa.


title: NRP Corte-Real (F332)

text: NRP Corte-Real (runkonumero F332) on Portugalin laivaston vuonna 1991 vesillelaskettu Vasco da Gama -luokan fregatti.


title: NRP Corte-Real (F332)

text: Alus tilattiin Howaldtswerke-Deutsche Werftiltä Kielistä, missä köli laskettiin 20. lokakuuta 1989. Alus laskettiin vesille 22. marraskuuta 1991 ja otettiin palvelukseen 1. helmikuuta 1992.


title: NRP Álvares Cabral (F331)

text: NRP Álvares Cabral (runkonumero F331) on Portugalin laivaston vuonna 1990 vesillelaskettu Vasco da Gama -luokan fregatti.